Бақай, Шанирақ... Жангдан сўнг ёки кейинги тўқнашувларни кутиб... - Фарғона.Ру ахборот агентлиги\n21:04 msk, 25 Май 2020\n17.08.2006 14:19 msk\nАлмати ҳудудига кирувчи “Шанирақ” посёлкаси шаҳар ҳокимияти нуқтаи назарича ноқонуний қурилган уйларни бузиб ташлашга уриниш чоғида 14 июль куни полициянинг маҳаллий аҳоли билан бўлиб ўтган тўқнашувидан кейин резервация тартибида яшамоқда.\nПолициянинг ўттиздан ортиқ ходими жабрланган, битта полициячи эса ёқиб юборилган жангдан кейинги бир неча кун давомида исёнчи посёлкани “тозалаш” амалга оширилди. Бир неча кунга давлат назоратидан чиқиб кетган “ҳудуд”га дастлабки пайтларда ҳокимият вакиллари киришга чўчиб турганлари учун мудофаанинг муҳтамал иштирокчиларини ё посёлка яқинида, ёки Алматида тутиб кета бошлаганлар. Шу тариқа, бир неча кун мобайнида юздан ортиқ киши қўлга олинган.\n“Шанирақ” аҳолиси ўз уйларини сақлаб қолишга эришганларига қарамасдан, бўлиб ўтган воқеалардан даҳшатга тушганлар ва ҳали ҳам карахт ҳолда юрибдилар. Дастлабки “тозалаш”дан кейин полиция посёлкадаги ўнлаб оилаларнинг доимий “меҳмон”ига айланган. Бундан ташқари, у ерда кузатиш видеокамералари ўрнатилганди, аммо бир неча кун ўтгач улар олиб ташланган. “Шанирақ”нинг сўроққа олиб кетилган, аммо кейинчалик турли сабабларга кўра қўйиб юборилган ўндан ортиқ фуқаролари калтакланганларини айтишиб, баданларидаги калтак изларини намойиш қилганлар. Бироқ ҳеч ким полиция ходимлари устидан ариза ёзишни истамаган, чунки бунинг янада қимматроқ тушишидан чўчиган.\nШанирақ. Муаллиф олган сурат\nКуч ишлатар тузилмалар ходимларининг “ер эгаллаб олувчилар” хатти-ҳаракатига нисбатан жавоб тадбирининг қаттиқ бўлиши табиий эди. Улар биринчи маротаба бу каби қақшатқич зарбага – мағлубиятга учраганлар ва ўзларининг фавқулодда вазиятларда ҳаракат қила олмасликларини намойиш қилганлар.\nМаълумки, Остонанинг куч ишлатар ва ҳокимият муассасалари 14 июль куни бузилган ари уясини эслатган, ахир “Қозоғистон барқарорлиги” ҳақидаги афсона анча вақтдан бери биринчи маротаба жиддий хатарга дучор қилинганди-да. Афтидан, ана шу сабаб ҳам воқеалардан кейин берилган қарама-қарши ахборот оқимига ўз улушини қўшган кўринади. Мамлакат президенти қизи Дариға Назарбаева билан боғлиқ оммавий ахборот воситалари билан бир медиа-холдингга кирувчи Kazakhstan today йирик ахборот агентлиги тўқнашувлар чоғида бешта ОМОНчи изсиз ғойиб бўлганлигини, бундан ташқари, яна бир неча киши органлардан кетиш ҳақида рапортлар берганларини хабар қилганди. Ички ишлар вазирлиги бу хабарни ўша куниёқ рад қилган, аммо иш шундан нарига ўтмаган.\nПолициячини ёқиб юборган айбдорларини аниқлаш бўйича ҳам ана шундай воқеа рўй берган: шаҳар мэри Тасмагамбетовнинг шахсан ўзи мазкур қотилликка ички ишларнинг собиқ ходими бошчилик қилганини маълум қилганди. ШИИБ матбуот хизмати бу сўзларни ҳам рад этган.\nШу билан бирга, аввал айтилганидек, айни пайтда камераларда “Шанирақ”нинг юздан зиёд фуқаролари сақланмоқдалар. Куч ишлатар тузилмалар ходимлари тўқнашувлардан бир неча кун ўтгач, резина ўқлари ва шовқин чиқарадиган гранаталардан фойдаланганликларини инкор қилгандилар, аммо кўплаб фотосуратлар ва гильзалар бунинг аксидан далолат беради. Дарвоқе, бунгача полициячилар Олмаотадаги “Баян-аул” автомобиль бозорида ўтказилган махсус амалиёт чоғида электрошокерлар қўллаганликларини инкор қилгандилар, мазкур амалиётдан кейин электрошокер зарбасига дучор бўлган юраги хаста бир тадбиркор қазо қилганди.\nШанирақда икки полициячининг ҳалок бўлгани ҳақидаги хабар ҳали ҳам расман тасдиқлангани йўқ, гарчи тош билан урилган полиция ходимининг ўлганлиги ҳақида биринчи куниёқ гапирган бўлсалар-да. Энг асосийси, иккинчи ҳужум учун жавобгарликни ҳеч ким зиммасига олмаяпти, ўшанда устига бензин сочилган бир неча одам аҳоли қўлида гаровда бўлганди ва бу алалоқибат фожеа билан тугаганди. Биринчи ҳужумга милиция бошлиқлари нима учун мутлақо тажрибасиз участка нозирлари ва терговчиларни юборганлари ҳам тушунарсизлигича қолмоқда. ОМОН жангчилари ҳам “ер эгаллаб олувчилар дастидан” ўз командирлари ва қуролларини ташлаб, қочиб қутулган бир пайтда участка нозирлари ва терговчилар ҳақида нима дейиш мумкин, ахир?..\nШИИБ веб-сайти ҳам, гарчи муассаса раҳбарияти Шанирақ воқеаларини очиқ-ошкор ёритишга ва маълумотларни муттасил янгилаб туришга ваъда қилган бўлса-да, бу ҳақда деярли лом-мим дегани йўқ.\nЎтган давр ичида шаҳар ҳокимияти ва куч ишлатар тузилмаларида айрим ўзгаришлар рўй берди. Муаммоли посёлкалар учун жавобгар бўлган Авэзов туман ҳокими ва туман ички ишлар бўлими бошлиғи ўз лавозимларидан бўшатилганлар. Миллати рус бўлган туман ҳокими ва туман ички ишлар бўлимининг рус бошлиғи ғазабга тўлган, кўпчилиги русча билмайдиган шанирақликлар билан “келишиш”га уринган пайтларида расмийлар нима ҳақида ўйлаганлари номаълум.\nКўринишдан, ҳозир куч ишлатар тузилмалар ходимлари учун асосий вазифа айбдорларни топиш эмас, раҳбариятга тезроқ ҳисобот топшириш учун кимларнидир айбдор сифатида тақдим этиш бўлиб қолаяпти.\nИлгарироқ беш мингга яқин оила уйсиз қолган “Бақай” посёлкасида одамлар очиқ осмон остида, чодирларда, вайроналарда сувсиз ва тиббий ёрдамсиз яшашда давом этмоқдалар. Расмийлар бундай ҳаёт одамларнинг жонига тегиб, уларнинг тарқаб кетишларига умид қилмоқдалар. Уйлари бузилган одамлар эса, ўз навбатида, қанчадир миқдорда товон пули ундириш ёки бошқа жойда қурилиш бошлаш учун рухсатнома олишга умид қилмоқдалар. Ҳозирги пайтда шаҳар мэрияси қошида комиссия тузилган бўлиб, унга жабр кўрган фуқаролар бир парча ер олиш умидида ҳужжат топширишлари мумкин.\nШанирақликларнинг лидерлари ҳам имкон борича ўз шаънини сақлаб қолишга қаттиқ ҳаракат қилаяптилар: ўз позицияларини билдиришиб, матбуот анжуманлари ўтказаяптилар. Бир ҳафта аввал полициячи ёқиб юборилган жойда марҳумни ёдга олиб, маърака ўтказганлар. Бироқ, содир бўлган воқеани текширишда полиция томонидан қўлланилаётган усуллар, афтидан, ерсиз жабрдийдаларга расмийларни яхши томондан кўрсатаётгани йўқ, бу янги тўқнашувлар чоғида ўта салбий оқибатларга олиб келиши мумкин.\nЭнг ажабланарлиси шундаки, «Бақай» ва «Шанирақ» посёлкасидаги уйларнинг бузилиши кўчмас мулк амнистияси ҳақидаги қонун кучга киришидан бир ярим ой аввал бошланган. Афтидан, у “шанирақликлар”ни эмас, тасарруфида ноқонуний ишлаб чиқариш бўлган шахслар ва шаҳарнинг эътиборга лойиқ ерларида данғиллама ҳовлиларга эга бўлган кишиларни эътиборга олган ҳолда тузилган шекилли. Шу билан бирга, мамлакат парламентида муаммоли посёлкаларнинг бузиб ташланиши бўйича комиссия тузилган, қонун бўйича эса комиссия ишлаётган пайтда қандайдир баҳсли ҳатти-ҳаракатларни амалга ошириш маън қилинади. Бироқ парламент кутилмаганда таътилга кетиб қолган...\nШанирақдаги воқеалардан кейин қилган ўз чиқишида Алмати мэри Тасмагамбетов қуйидагиларни маълум қилди: “Қайд этиш жоизки, шаҳар расмийлари ерни қонунийлаштириш жараёнига жуда катта эътибор билан ёндошмоқдалар. Айтайлик, йигирма минг участка ҳозиргача қонунийлаштириб бўлинган, беш минг участка расмийлаштириш босқичида турибди, ваҳолонки, уларнинг икки мингтасини объектив сабабларга кўра (ботқоқлик, газ қувурлари ўтган жой, муҳандислик тармоқлари қурилиши учун мўлжалланган ерлар) қонунийлаштириш мумкин эмас. Шунга қарамай, - дея қайд этди ҳоким, - биз бу баҳсли жиҳатлар бўйича одамлар суд қарори юзасидан арзланиш имкониятига эга бўлсинлар учун уларга ён бераяпмиз”. Бироқ ҳокимга кўра, нима бўлганда ҳам ишлар оммавий равишда кўриб чиқилмайди.\n“Шанирақ” посёлкасидаги уйларни бузиб ташлашга навбатдаги уриниш 22 августга тайин қилинган.\nРасмийлар мақсаддан ортга чекиниш ниятида эмаслар.


Сўнгги беш йилда юрак-қон томир касалликлари 20 фоизга, ҳатто ёшлар орасида ҳам кўпайган — Президент - Халқ сўзи\n19:17 09 Ноябрь 2021 Сиёсат\nЙиғилишда Президент кардиология соҳасидаги муаммоли масалалар тўғрисида тўхталиб ўтди.\n«30-70 ёшдаги аҳоли ўртасида ўлим ҳолатларининг 53 фоизи ҳанузгача юрак-қон томир касалликларига тўғри келмоқда. Сўнгги беш йилда юрак-қон томир касалликлари 20 фоизга, ҳатто ёшлар орасида ҳам кўпайган. 40 ёшдан юқори аҳолининг 20-25 фоизида гипертония аломатлари мавжуд. Умуман, ўтказилган хатловлар натижасига кўра, республика бўйича 4 миллионга яқин аҳоли орасида юрак-қон томир касалликлари аниқланган бўлиб, умумий аҳолининг 12 фоизини ташкил этади.\nАйниқса, бундай касалликларга чалинган аҳоли сони Наманганда – 18 фоиз (450 минг нафар), Фарғонада – 17 фоиз (600 минг), Бухорода – 14 фоиз (230 минг), Қашқадарёда – 13 фоиз (470 минг)ни ташкил этиб, республика кўрсаткичидан юқори. Тошкент шаҳри, Бухоро, Навоий ва Тошкент вилоятларида юрак-қон томир касалликларининг оғир асоратлари қолган ҳудудларга нисбатан баланд», деди давлат раҳбари.\nПрезидент юқорида кўрсатилган муаммоларни ҳал этиш, юрак-қон томир касалликларини барвақт аниқлаш, уларни олдини олиш ва даволаш бўйича дастур ишлаб чиқилиб, мутлақо янги тизим жорий қилинишини таъкидлади.\n— келгуси йилдан 40 ёшдан ошган барча аҳоли (10 миллион нафар) оилавий поликлиника ва тиббий бригадалар орқали йилига камида бир марта манзилли скринингдан ўтказилади;\n— туман лабораториялари коагулометр ва зарур реактивлар билан таъминланади;\n— юрак-қон томир касалликлар аниқланган аҳолининг ягона электрон реестри юритилади;\n— юрак-қон томир касалликлари учун эналаприл каби дорилар доимий равишда 200 мингдан зиёд эҳтиёжманд аҳолига бепул тарқатилади;\n— туманлардаги ҳар бир маҳаллада «гипертония саломатлик мактаблари»ни ташкил этилади;\n— оилавий шифокор пунктлари ва поликлиникаларда ҳамшираларнинг вазифалари ҳам қайта кўриб чиқилиб, уларнинг функциялари кенгайтирилади.\nПрезидент томонидан кардиология соҳасида белгилаб берилган вазифалар ижроси доирасида, шунингдек:


Эксперт фикри: Вакцина дунёни COVID-19дан қутқарадими? - Zamin.uz\n08:43 / 21.10.2020\nБритания ҳукумати бош илмий маслаҳатчиси Патрик Валланснинг сўзларига кўра, коронавирус вакцинаси Буюк Британияга 2021 йил баҳоригача етиб келса ҳам катта гап. Ҳатто, шунда ҳам COVID-19 бутунлай йўқолиши амримаҳол. Бу ҳақда «Sky News» телеканали хабар берди.\nТелеканалнинг маълум қилишича, Валланс Британия парламенти қўмитасида сўзга чиқар экан, одамзод бутунлай йўқ қилишга эришган юқумли касаллик бу чечак эканлигини эслатиб қўйди. Коронавирусга келсак, келажакда унга қарши кураш кўпроқ мавсумий гриппга қарши курашга ўхшаб кетади, деб ҳисоблайди Британия ҳукумати маслаҳатчиси.\n«Менимча, бизда чиндан ҳам инфекцияни бутунлай тўхтатадиган стерилизацияловчи вакцина пайдо бўлиши эҳтимоли кам», — деди Валланс. Унинг фикрича, кенг жамоатчилик фойдалана оладиган вакцина 2021 йил баҳоргача пайдо бўлиши амримаҳол.\n«Шубҳасиз, вакцинация пайдо бўлиб вазият яхшиланиши кўпроқ ҳар йилги гриппга ўхшаб кетади», — дея таъкидлайди Валланс. — «Ушбу касаллик айланиб юриши, эндемик характерга эга бўлиши эҳтимолдан холи эмас».\nСўнгги ҳафталарда Буюк Британияда COVID-19 ҳолатлари сони ўсиши кузатилмоқда. Мамлакат бош вазири Борис Жонсон 12 октябрь куни маҳаллий локдауннинг янги уч босқичли тизимини эълон қилди. Душанба куни Уэльс ҳокимияти 23 октябрдан 9 ноябргача локдаун жорий этилишини эълон қилди: ноозиқ-овқат дўконлари, спорт марказлари, меҳмонхона ва ресторанлар ёпилади. Одамлар имкон қадар уйдан туриб ишлашлари зарур, оиланинг турли аъзолари айрим истисноли ҳолатларни ҳисобга олмаганда хонада ҳам, кўчада ҳам учрашишлари мумкин эмас.\n17 октябрдан бошлаб Лондонда қаттиқ чекловлар кучга кирди, Ливерпуль ва Ланкашир графлигида жиддийроқ карантин чоралари жорий этилди. “Замин” янгиликларини “Telegram”да кузатиб боринг\n2-04-2020, 23:00, Дунё\nЖССТ коронавирус вакцинаси қачон топилишини маълум қилди\n5-02-2020, 06:29, Дунё


Ўзбекистоннинг ЖСТга аъзо бўлиши учун ЕИ ёрдам кўрсатади\n11 апрел 2021, Тошкент вақти: 23:59\nЎзбекистон Жаҳон савдо ташкилотига аъзо бўлиш ниятини билдирди.\nЎзбекистон матбуотининг хабар беришича, бу мақсадда Тошкент Европа Комиссияси молиявий кўмагида тайёргарлик ишлари олиб боришни режалаштирган. Биринчи босқичда Ўзбекистоннинг ташкилотга аъзо бўлиши юзасидан музкоаралар олиб борувчи гуруҳнинг профессионал даражасини кўтариш юзасидан бир қатор тадбирлар амалга оширилади. Бу мақсад учун Европа Комиссияси 1 миллион доллар миқдорида маблағ ажратади.\n1995 йилда ташкил этилган Жахон савдо ташкилотига шу кунгача 155 давлат аъзо бўлган.


Qalampir.uz - Бокс: Уч йил ичида иккинчи “аср жанги”\nБокс: Уч йил ичида иккинчи “аср жанги”\n17:51, 20.09.2018 Спорт\nПакьяо ва Мейвезер ўртасида реванш жанги бўлиб ўтади.\n“Boxing Scene” хабар беришича, шу йил ичида собиқ жаҳон чемпионлари Пакьяо ва Мейвезер ўртасида реванш жанги бўлиб ўтади. Ҳозирча ушбу жангнинг ўтказилиш санаси маълум эмас, лекин яқин кунлар ичида жанг санаси белгиланиши кутилмоқда.\n“Ҳозирча жанг санасини айта олмаймиз. Мейвезер рингга қайтганини эълон қилиб бўлди, у энди мендан камаримни тортиб олмоқчи. Ҳозир музокаралар босқичида турибмиз, якунда келишувга эриша олишимизга умид қиляпмиз. Мен у билан жангга ҳамиша тайёрман. Реванш жангини ўтказишимиз жуда муҳим, боиси ҳали тўлалигича орани очиқ қилиб олганимиз йўқ. Иккимиз ҳам бу имкониятни узоқ кутдик. Энди унга қарши қандай жанг қилишни биламан”, деб айтган филиппинлик боксчи Менни Пакьяо.\nЭслатиб ўтамиз, 39 ёшли Пакьяо ва 41 ёшли Мейвезер ўртасидаги “аср жанги” деб номланган тўқнашув 2015 йил май ойида бўлиб ўтган ва очколар бўйича америкалик боксчининг фойдасига ҳал бўлган эди.\nМаълумот учун, Мейвезер фаолияти давомида 50 та жанг ўтказиб, уларнинг барчасида ғалаба қозонган ва охирги марта ўтган йилнинг августида рингга кўтарилган, ўшанда Конор МакГрегорни техник нокаут билан мағлуб этган эди.\nТеглар:Бокс Пакьяо Мейвезер\nМактабларда коррупцияни йўқ қилиш директорларга топширилди\nМактабларда “Пул ўқувчи ортидан келади” тамойили амалга оширилади\n10:23, 14.12.2018 1 674\nЎзбекистонлик боксчи Осиёда “энг яхши” деб топилди\n17:36, 13.12.2018 2 171\n12:39, 08.12.2018 1 449\n19:24, 07.12.2018 5 522\n15:12, 22.11.2018 8 306


Биологлар дунёдаги биринчи иссиққон балиқни топишди - Zamin.uz\nАҚШлик олимлар Lampris guttatus турига мансуб ушбу балиқнинг қон-томир тизими икки босқичдан ташкил топганини аниқлашди. Қони сувдан қислород олувчи ва сув билан ўзаро таъсирланганда совувчи балиқнинг ойқулоқ (жабра) томирлари иссиқ қонни ташувчи бошқа томирлар билан ўралганлиги аниқланди. Шу туфайли кислород билан тўйинган совуқ қон қизиб, тана бўйлаб циркуляция қилишда давом этади. Бундай механизм Lampris guttatus балиғини тўлақонли иссиққон балиқ деб аташга имкон беради: унинг барча ички органлари, шу жумладан юрак ва мушаклари атрофдаги сувдан тахминан 5 градусга иссиқроқ бўлади. Олимлар балиқни батафсилроқ тадқиқ қилиб, у қандай эволюцион жараёнлар оқибатида бундай ноёб хусусиятга эга бўлганини аниқлашмоқчи. “Замин” янгиликларини “Twitter”да кузатиб боринг\nЯнгиликлар » Дунё » Биологлар дунёдаги биринчи иссиққон балиқни топишди


Дунё мамлакатлари ҳақидаги маълумотлар барчани бирдек қизқтириши табиий. Ер куррасининг бошқа бур-чагидаги давлат номи, аҳолиси, географик жойлашуви, иқтисоди, саноати ва шунга ўхшаш қисқа ва лўнда маълумотлар асосида тайёрланган ушбу рисола кенг китоб-хонлар оммасига мўлжалланган. Мазкур рисолада дунёнинг 221 давлати ҳақида маълумотлар жамланган.\nМуаллиф: Патхулла Қодиров\nНоми: «Жаҳон мамлакатлари»\nҲажми: 90 бет\nКўрилган сони: 11426\n«Дунё мамлакатлари:Австралиядан Ҳиндистонгача» Ушбу китоб сизнинг доимий ҳамроҳингизга айланиши шубҳасиз. Ундан кундалик ҳаётда ҳамиша фойдаланасиз.Т..\n«Танамиз тилга кирганда» Тақдим этилаётган китобда тана тилининг ҳар бир инсон учун амалий аҳамияти шунчалик юқорики, уни пухта ўрганиш ҳар қандай и..


АРАБХОНА ҚИШЛОҒИ ТАРИХИ ЁХУД МОЗИЙГА НАЗАР » Навбахор тумани хокимлиги\nYangiliklar Муаллиф:\tinfo - окт 30, 2019\nАРАБХОНА ҚИШЛОҒИ ТАРИХИ ЁХУД МОЗИЙГА НАЗАР\nХалқимизда : "Хори Ватаним, бех аз тахти Сулаймон”- деган мақолбор. Яъни "Ватанимни тикани Сулаймон тахтидан афзал”, кўриниб турибдики инсон учун туғилибўсган макони – саждагохдир.\nШу боисдан ҳарбир комил инсон, Ватан тарихини билиши, унга ҳурмат биланқараши , насл насабини билиши, ўтган аждодларининг эзгу ишларидан хабардор бўлиб , уларга муносиб ворис бўлишлари даркор.\n"Тарих сил-силасида Арабхона қишлоғитарихи , Ватанимиз Ўзбекистон тарихинининг бир халқасидир” дейди қишлоқ тарихини бақадри имкон ёритишга кўмаклашган инсон Навбаҳор туман 5- мактаб ўқитувчиси мехнатфахрийси, Ўзбекистон халқ маорифи аълочиси устоз Ҳазрат Ахмедов.\nАрабхона – ҳар бир арабхоналик учун азиз ва мукаррамдир деб сўз бошлади устоз Ҳ.Ахмедов.\nАрабхона қишлоғи ХХ-асрнингбошида 12 та майда қишлоқларданиборат бўлган, уларнинг бир- бирини тўқайзору ва кўллар ажратиб турган. Қишлоқ бошқа қўшни қишлоқларгақараганда, пастроқдажойлашганлиги сабабли захсувлар ҳисобидан кўп жойи кўллардан иборат бўлиб, дехқончилик қилишбироз қийинчилик туғдирганшуни ҳисобига ахоли бирозтарқоқ ҳолда ҳаёткечиришган.Шу боис Арабхона 12- қавим масждида иборат бўлган.Яъни Арабхона 12 майда қишлоқдан иборат бўлиб. Бу қишлоқлар қуйидагича номланган Арабхона, Четрабод, Мехчагарон, Гадойқишлоқ, Машкобон, Гарой, Кўхрон, Киндиро, Хинико, Бойхо, Маъмур, Яримигарон.Ҳарбир қишлоқни ўз масжидибўлган.Арабхона қишлоқ марказида бўлиб, бошқа қишлоқларга қараганда ахолиси қупроқ бўлган.\nАрабхонада олд томони баланд пешайвонли махобадли бино жомий масжиди бўлиб 100 дан зиёд кишини сиғдирган номозхонаси бўлган.\n1960-йиллардан қишлоқни қиёфаси, одамлар турмушида сезиларли ўзгаришлар рўй бера бошлади.Тўқайзор – қўллар ўрнига кенг экин майдонлари очилди. Омоч от- арава ўрнини замонавий тракторлар, автомобилллар эгаллади.\n1967 йил қишлоқ электр чироқлари ёна бошлади. Балонли газ ўтказилди. Хонадонларга электр билан радио , телевизор , яхдон каби маиший буюмлар пайдо бўла бошлади. Уй –жойларни янгича тартибда қуришларлар бошланди деб эслайди устоз Ҳ.Ахмедов.\nХХ- асрнинг80-йилларида Арабхона қишлоғида 700-дан зиёдхонадон 3000- дан ортиқ зиёдроқжон бор эди. Арабхона қадимийшахарлар Кармана ва Конимехорасида жойлашган, Қишлоқшимолидан (Қоратоғ ) Нурато тизма тоғлари, Жанубдан зарафшондарёси ўтган, Атрофдаги Бешрабод қўрғониЯнгиқўрғон, Маржон хотин,Оқработ (оқ олтин) қишлоқлари жойлашган.\n1979 йилларгакелиб Янги Навбаҳор туманитузилди унинг маъмурий маркази Бешрабод бўлди. Қишлоғимизнинг шимолий қисми туман маркази ҳудудига ўтди.\n1989 йили 980 ўқувчига мўлжалланган Янгизамонавий мактабни қуриш қишлоқ марказида қуриш бошланди. 2000-йили 425 ўқувчига мўлжалланган Янгимактабнинг бир қисми қуриббитказилди. Шу йили янги мактаббилан ёнма ён қишлоқ врачлик пункити ишга туширлди.\nАрабхона махалласидахонадонлар сони мингдан ошганлиги туфайли 2003 йилдамахалла иккига бўлинди. Арабхона махалласи ҳамдаҚўхрон маҳалласи деб юритилди.\nНавбаҳор туман 5- умумий\nўрта таълим мактаби\nYangiliklar / E`lonlar авг 02, 2019\nНавбаҳор туманида мактаб ёшидаги болаларни умумий ўрта таълимга тўлиқ қамраб олиш...


Ўзбекистонда Соғлиқни сақлаш кодекси ишлаб чиқилади – Газета.uz\nLotinchada 18 март 2022, 12:21 Сиёсат\nШавкат Мирзиёев жойларда тиббиёт соҳаси вакилларига, айниқса, шошилинч ва тез тиббий ёрдам ходимларига нисбатан куч ишлатиш, тажовуз ҳолатларини танқид қилди. Президент бу ҳақда 18 март куни ўтказилган «Тиббиётдаги ислоҳотлар — инсон қадри учун» мавзусидаги очиқ мулоқотда айтиб ўтди.\n«Шифокорга қўл кўтариш, уни сўкиб, ҳақорат қилиш бизнинг инсоф-диёнатли, оқ кўнгил, меҳр-оқибатли халқимизга муносибми? Бу бизга мутлақо ярашмайдиган ҳолатдир», — деди у.\nТаъкидланишича, энди, тиббиёт ходимлари фаолиятига қонунга хилоф равишда аралашган, уларнинг ишига тўсқинлик қилган ҳамда тажовуз кўрсатган кимсаларга нисбатан қонунчиликда алоҳида маъмурий ва жиноий жавобгарлик белгиланади.\n«Ўзбекистонда „Қонун — устувор, жазо — муқаррар“ эканини, ҳеч ким эсидан чиқармаслиги керак! Бугунги анжуманда яна битта муҳим масалани алоҳида айтмоқчиман. Таниқли олимлар ва халқаро экспертларни жалб қилиб, Соғлиқни сақлаш кодексини ишлаб чиқишнинг вақт-соати келди», — дея президент сўзларидан иқтибос келтирмоқда «Газета.uz» мухбири.\nКодексда қуйидагилар назарда тутилади:\nтиббиёт ходимлари ҳамда беморларнинг ҳуқуқ ва мажбуриятлари илғор хорижий тажриба асосида, қайта кўриб чиқилади;\nтиббиёт ходимларининг ҳуқуқий ҳимояси кучайтирилади;\nфуқароларнинг ўз соғлиғига эътибори ва масъулиятини ошириш механизмлари жорий этилади.\nАввалроқ, мазкур учрашувда давлат раҳбари Конституцияга тиббиётга оид ўзгартишлар киритишни таклиф қилганди.\nБундан ташқари, президент ҳалол ва виждонан ишлаётган шифокор ва ҳамшираларга 100 фоизгача ойлик устамалар тўлаб берилишини маълум қилди. Янги иш бошлаган ёш шифокорларга эса 1 млн сўмгача махсус ойлик устама тўлаш тартиби жорий этилади.\n#соғлиқни сақлаш кодекси


Обама ва Олланд ИДга қарши зарбаларни кучайтиришга келишиб олди\nФранция президенти Франсуа Олланд (чапда) ва АҚШ президенти Барак Обама Вашингтонда учрашмоқда.\nБарак Обама ва Франсуа Олланд Вашингтон учрашувидан сўнг Қўшма Штатлар ва Франция террорчиликка қарши курашда ҳамкор экани ҳамда “Исломий давлат” гуруҳи барча инсоният учун жиддий хавф эканини яна бир бор тасдиқлашди.\n24 ноябрь куни икки давлат президентлари учрашувидан сўнг ўтказилган матбуот анжуманида Обама Европа Иттифоқини авиаширкатлар йўловчилари ҳақида маълумот алмашиш бўйича шартномани амалга оширишга чақирди. Фарнсуа Олланд эса террорчиларнинг Европага сизиб киришининг олдини олиш учун Туркия Сурия билан чегараларини ёпиши шарт, деб билдирди.\nОлланд АҚШ ва Франция Сурия ҳамда Ироқда “Исломий давлат” гуруҳига қарши ҳаво зарбаларини кучайтиришга келишиб олганини маълум қилди.\nФрансуа Олланднинг Барак Обама билан учрашуви 13 ноябрь куни Парижда содир этилган террорчилик ҳаракатлари ортидан ўтказилди. Париждаги террорда 130 одам ҳалок бўлган. Мазкур террор учун масъулиятни "Исломий давлат" гуруҳи ўз зиммасига олган.


Жорий йил бошида ўтказилган парламент сайловида кутилмаганда ғалабага эришган, шу вақтгача Фаластинни бошқариб келган “Фатҳ” партиясининг гегемонлигига чек қўйган “Ҳамас” радикал ҳаракатининг ҳокимият тепасига келиши минтақадаги шундай ҳам чигал вазиятни янада чигаллаштирди. “Ҳамас” Исроил давлатчилигини тан олиш, зўравонликлардан воз кечиш ва Исроил билан аввал имзоланган шартномаларни бажаришдан бош тортди ва шу сабабли Ғарб давлатлари Фаластинга кўрсатаётган ёрдамини тўхтатди. Бу эса Фаластиндаги оғир ижтимоий ва иқтисодий бўҳронни янада кучайтирди. Хорижий ёрдамни қайта тиклаш учун президент Маҳмуд Аббос “Ҳамас”ни миллий ярашув ҳукумати тузишга ундади. Бироқ “Ҳамас” бу ишни пайсалга солиб келаётир.\nХорижлик ҳомийлардан тушган пулларни Мисрдан олиб келаётганида “Ҳамас” раҳбари ва айни пайтда Фаластин бош вазири Исмоил Хония тушган машиналар Ғазо секторидаги чегарада ўққа тутилди. Воқеада Хониянинг бир қўриқчиси ҳалок бўлди, унинг ўғли яраланди. “Ҳамас” вакили бу ҳужум учун “Фатҳ”ни айблади. Гарчи М.Аббос ўз партиясининг бу воқеага алоқаси йўқлигини таъкидлаган бўлса-да, “Ҳамас” ва “Фатҳ” ўртасидаги муносабат янада кескинлашди. Таҳлилчилар ҳатто Фаластинда фуқаролар уруши бошланиши мумкинлиги тўғрисида гапира бошлади.\nМуддатидан олдин сайлов қачон ўтказилиши ҳозирча аниқ эмас. М.Аббоснинг юқори лавозимли ёрдамчиси Соиб Ариқат қонунчилик ва техник сабабларга кўра бу сайлов келаси йил ўрталаригача ўтказилмаслигини айтди.\nУ М.Аббос, аввало, парламент ва президент сайлови ўтказиш ҳақида фармон чиқариши кераклигини, шундан сўнг овоз берувчилар рўйхати тузилиши, бунинг учун камида 90 кун лозим бўлишини билдирди.\n“Техник жиҳатдан сайловни 2007 йил ўрталаригача ўтказиб бўлмайди”, - деди С.Ариқат.\n“Ҳамас” етакчилигидаги ҳукумат М.Аббоснинг муддатдан олдин президент ва парламент сайлови ўтказиш ҳақидаги қарорини кескин қоралади. “Ҳамас” президент қарорини “Фаластин халқи иродасига қарши давлат тўнтариши” сифатида баҳолади.\nФаластин ташқи ишлар вазири ва “Ҳамас”нинг юқори лавозимли расмийси бўлган Маҳмуд Аз-Заҳар муддатидан олдин сайлов ўтказилишига йўл қўйилмаслигини таъкидлади.\n“Биз бундай сайловда қатнашмаймиз ва унинг ўтказилишига йўл қўймаймиз. Бу биз учун қабул қилиб бўлмас ҳол. Биз ҳукуматни бошқаряпмиз. Ҳукумат эса ҳеч қандай сайлов ўтказмайди ва Марказий сайлов комиссияси билан ҳам ҳамкорлик қилмайди. Агар биз ҳамкорлик қилмасак, амалда сайлов ўтказиб бўлмайди”, – деди “Ҳамас” расмийси.\n“Рейтер” ахборот агентлигининг билдиришича, Фаластиннинг конституция сифатида қўлланиладиган асосий қонунида муддатидан олдин сайлов ўтказиш назарда тутилмаган. “Фатҳ” гуруҳи расмийлари президент фармон чиқариш орқали бундай сайлов ўтказиш ҳуқуқига эга эканини иддао қилмоқда. Бироқ “Ҳамас” бу ноқонуний бўлишини таъкидламоқда.\nМ.Аббоснинг янги ташаббусига биринчи бўлиб Исроил муносабат билдирди. Тел-Авив расмийлари мўътадил сиёсатчи ҳисобланган М.Аббоснинг қарорини қўллаб-қувватлашини билдирди.\n“Исроил ҳукумати Исроил билан зўравонликка бормасдан сўзлашувлар ўтказишга муваффақ бўлган мўътадил фаластинликларни қўллаб-қувватлайди. Абу Мазин, яъни Маҳмуд Аббос шундай раҳбардир”, - деди Исроил ҳукумати матбуот вакили Мири Эйсен хоним “Франс пресс” ахборот агентлигига.\nАҚШ расмийлари ҳам Фаластин раҳбарининг муддатдан олдин сайлов ўтказиш чақириғини қувватлаб, сайлов Яқин Шарқ тинчлик музокараларини қайта давом эттиришга ёрдам беришини таъкидлади.\nЯқин Шарқ бўйлаб сафарини давом эттираётган Буюк Британия бош вазири Тони Блэр ҳам Маҳмуд Аббос қабул қилган қарорни қўллаб-қувватлашини айтди. У Исроил ва фаластинликлар зўравонликни тўхтатиб, қайта сўзлашувлар бошлаш ҳақида қарорга келиши учун яқин кунлар муҳим аҳамиятга эга бўлишини айтди.


Супеҳужумчининг нархи ошиб кетди\n2 январь, 2017, 09:38\n"Челси" таркибида тўпурарлик маҳоратини намойиш қилаётган ҳужумчи Диего Костанинг трансфер нархи кескин кўтарилиб кетди.\nХитой Суперлигасига чиққан "Тяньцзинь Цюаньцзянь" жамоаси таркибини кучайтириш мақсадида Диего Костани олиб келмоқчи. Аввалроқ, хитойликлар тўпурар ҳужумчи учун 50 миллион фунт таклиф қилган эди. Энди улар Коста трансферига 80 миллион фунт тикканини маълум қилди.\nАгар Диего Коста италиялик машҳур ҳимоячи Фабио Каннаваро бошқараётган клуб таклифини қабул қила ҳафтасига 480 минг фунт миқдорида маош олади ва дунё энг кўп маош оладиган футболчилар қаторига қўшилади.\nДиего Коста Англия премьер-лигасида 18 та учрашувда 14 та гол уриб, тўпурарлар баҳсида етакчилик қилмоқда.


Обама: Сурияда кимёвий қурол қўлланилган\nАҚШ Президенти Бирак Обама.\nАҚШ Президенти Бирак Обама Қўшма Штатлар Сурияда кимёвий қурол қўлланилгани ҳақида далилларга эга эканини аммо жавоб чоралари кўриш учун фактлар етарли эмаслигини баён қилди.\nОқ уйда ўтказилган матбуот анжуманида сўзлаган Обама кимёвий қурол қўлланилгани факти Суриядаги вазиятни ўзгартириши ҳақида айтган аввалги баёнотини такрорлади.\nБарак Обама Америка миллий хавфсизлиги борасида қарорлар қабул қилиш ва кимёвий қурол қўлланилгани эҳтимоли юзасидан қўшимча чоралар кўриш учун ишончли фактларга асосланишини қўшимча қилди.\nАҚШ раҳбари агар Сурия Президенти Башар Ал-Ассад режими тинч аҳолига нисбатан кимёвий қурол қўллагани ҳақида ишончли далиллар қўлга киритилса, Пентагонга кўрилажак чораларни ишлаб чиқиш вазифасини топширганини маълум қилди.


13:38Омар Моманидан карикатура: Доннаруммадан сўнг Чалханоглу ҳам "Милан"ни эркин агент мақомида тарк этди. Мальдини нималар қилмоқда! 0 13:27Ойига 3 000 000 сўмгача бўлган пул ўтказмалари учун TBC Bank’дан 0% лик комиссия 1 13:09Кўпчилик Ўзбекистон терма жамоасини европалик мураббий бошқаришини хоҳлаяпти (Сўровнома якунлари) 23 12:54Жоау Феликс Францияга қарши ўйинга тайёр 0 12:30Адама Траоре "Барселона"га қайтиши борасидаги миш-мишларга муносабат билдирди 4 12:07"Интер" "Барселона" футболчисига қизиқмоқда 3 12:00АГМКни собиқ ўйинчилари жазолаган ўйиндан ГАЛЕРЕЯ 0 11:57"Тезкор студия". АГМК "Қизилқум"га таслим бўлди, бугун "Пахтакор" уйида, "Насаф" сафарда ўйнайди 9 11:37"Барселона" Роналду учун икки ўйинчисини таклиф қилди 58 11:16"Реал" "Рома" ҳимоячиси Ибанесга қизиқмоқда. Трансфер 25 млн еврога баҳоланмоқда 1 10:53"Милан" Дания терма жамоаси хавбеки Дамсгорга қизиқмоқда 2 10:36Olamsport: Ҳамюртимизнинг Мейвезер билан танишуви, дзюдочиларимиздан хушхабар ва бошқа хабарлар 0 10:26Евро-2020. Бугун тўртта ўйин бор 15 10:01"Тоттенхэм" Ааронсни 30 млн фунт эвазига харид қилиши мумкин. МЮ ва "Эвертон" ҳам ҳимоячи учун даъвогарлик қилмоқда 0 09:38"Барселона" Месси билан шартнома узайтирилганини пайшанба куни эълон қилмоқчи 34\nКўпчилик Ўзбекистон терма жамоасини европалик мураббий бошқаришини хоҳлаяпти (Сўровнома якунлари) 23


Ўзбекистон, одамлар фикри: «Россия бизнинг буюк оғамиз»(ми?) - O'zbekiston - BBC News O'zbek\nШавкат Мирзиёев ҳокимиятга келиши ортидан маълум йиллар депсиниб қолган Россия ва Ўзбекистон алоқалари жонлана бошлаган.\nСўнгги уч йил ичида россиялик турли рутбали амалдорлар Ўзбекистонга ташриф буюриш борасида бошқа давлатлардан бўлган ҳамкасбларидан бир неча баробар ўзиб кетганлар.\nЭнергетика, иқтисодиёт, фан каби Ўзбекистоннинг муҳим соҳаларида Россиянинг таъсири сезиларли ортгани кузатилган.\nЎзбекистонликлар Россия билан ҳамкорликда қурилаётган Жиззахдаги атом электр станцияси, Москва дарғалигида фаолият юритувчи Евроосиё Иқтисодий Иттифоқига қўшилиш сингари масалаларда эса қизғин баҳсларни давом эттираётгани кўзга ташланмоқда.\nРасмийлар Россия билан яқинлашув Ўзбекистон учун манфаатли экани айтса, танқидчилар бундай ҳамкорлик ортидан, ҳатто, мамлакат мустақиллиги хавф остида қолиши мумкинлигини иддао қилади.\nХўш, тирикчилик билан банд ўзбекистонликлар Россия билан алоқаларни кучайтириш борасида қандай муносабат билдиради?\nБи-би-си шуни билиш мақсадида Тошкент кўчаларида одамларни саволга тутди.\n'Сергей Лавров қўшиқчими?ʼ\nБи-би-сининг "Сергей Лавровни танийсизми" деган саволига ўндан зиёд инсондан фақат бир эркак тўғри жавоб бера олди, холос.\n«Сергей Лавров россиялик қўшиқчи эди шекилли?» иккиланади бир талаба йигит.\nЁши олтимишга борган бир аёл эса «Лавров россиялик шоир бўлса керак…», дея ўйга толади.\nБи-би-си микрофон тутган бошқа инсонлар ҳам Россия Ташқи ишлар вазирини танимаслиги, табиийки, унинг шу ҳафтада Ўзбекистонга ташриф буюришидан бехабарлиги аён бўлади.\nАммо сўровномада иштирок этганларнинг бари Ўзбекистон-Россия муносабатлари янада кучайишини олқишлашини айтади.\nУлар ўз фикрларини турли омиллар билан изоҳлашга ҳаракат қиладилар.\n"Ғофур Ғулом айтганидек 'Рус менинг буюк оғамʼ. Биз ҳали Россиядан бирор ёмонлик кўрмаганмиз, кўрмаймиз ҳам", таъкидлайди сўровномада иштирок этган ёши улуғ аёл.\n"Миллионлаб одамларимиз Россияда ишлаб, рисқини териб юрибди. Алоқалар яна ҳам яхшиланиши керак", сўзлайди 20 ёшлардаги бир йигит.\nПедагогликдан нафақага чиққанини айтган бир отахон ёшлигида Россиянинг турли ўлкаларини айланиб чиққани, рус халқидан на ўзи, на ўзбек миллати ҳали бирор ёмонлик кўрмаганини билдиради.\nУнинг фикрича, янги даврга қадам қўйган Ўзбекистон учун Россиянинг мадади «ҳаводек зарур».\nЁши қирқлар атрофидаги бошқа эркак Россия ривожланган давлат экани, Ўзбекистон учун эса ҳудудан яқин «Россиядек кучли давлат билан муносабатларнинг кучайиши фақат манфаатли бўлиши»ни билдиради.\nУмуман олганда, респондентларнинг барчаси Россия билан ҳозирда мавжуд муносабатни қўллаб-қувватлашини маълум қилади.\nУлар Россия билан ўзаро савдо, фан-таълим, нефть-газ каби соҳалар бўйича янада яқинлашиш зарурлигини илгари сурадилар, сиёсий-иқтисодий ришталарнинг мустаҳкамланиши аҳамиятига алоҳида урғу берадилар.\n'Анча кучли давлатмиз, мустақиллигимизни бериб қўймаймизʼ\nЎзбекистон ҳукумати, айниқса, Россия билан ҳамкорликда мамлакатнинг илк атом электр станциясини қуришга қарор олиши ортидан «президент Мирзиёев маъмурияти Москвага тобеликни тан олмоқда» қабилидаги очиқ танқидлар ҳам ижтимоий тармоқ фойдаланувчилари, ҳам кузатувчи-таҳлилчилар томонидан бот-бот билдирила бошланди.\nЎтган йилнинг кузида Ўзбекистоннинг Москва етакчилигидаги Евроосиё Иқтисодий Иттифоқига қўшилиши эҳтимоли юзага чиққач, ҳатто, «мамлакат мустақиллиги қўлдан бой берилиш ёқасига келиб қолди» каби фикрлар ҳам кўзга ташланди.\nБи-би-си сўровномаси қатнашчилари «Россия билан яқинлашув Ўзбекистон мустақиллигига дахл қилмайдими» деган саволга ўз жавобларини бериб ўтдилар.\nБи-би-си билан суҳбатлашган одамларнинг деярли ҳаммаси бу саволга равшан «йўқ», дея жавоб қайтарди.\n«Россия бизга ҳамма вақт яхшилик қилган. Ўзбек халқи ҳам бунга яхшилик билан жавоб қайтарган. Ўртада биродарлик бор. Қолаверса, армиядаги йигитларимиз халқаро турнирларда биринчиликларни қўлга киритяпти. Бу уларнинг тинимсиз меҳнат қилаётганини англатади. Улар тинчлигимизни албатта сақлай олади», сўзлайди нафақадаги педагог отахон.\n«Россия ва Ўзбекистон худди ака-укадек. Россия бизга ҳеч қачон дахл қилмаган, қилмайди ҳам. Бошқа давлатлардан кўра Россия бизга яқин дўст бўла олади», таъкидлайди ёши олтмишларга борган аёл.\nЯна бир эркакнинг фикрича, мустақилликни сақлаш ҳар бир давлатнинг ўзига боғлиқдир.\n«Агар ёшларга мустақиллик аҳамиятини аввалдан ўргатсак, ҳеч ким бизнинг мустақиллигимизни тортиб ололмайди, лекин Россия бизга дахл қилмайди ҳам», фикрини давом эттиради у.\nСўровноманинг ёш иштирокчилари мустақилликни сақлаб қолиш масаласида, асосан, ҳарбий кучга эътибор қаратишини кўриш мумкин.\n«Россия бизга хавф солмайди. Чунки Ўзбекистон аллақачон мустақил бўлиб бўлган. Бундан ташқари биз ҳам анчайин кучли давлатмиз», дейди талаба йигит.\nРоссия-Ўзбекистон: Ким кимга керак?\nBBC O'zbek архивидан, 2018 йил: Ислом Каримов ҳақми ва ёки Шавкат Мирзиёев? (Видео)\n'Лавровжон бекордан бекор келмайдиʼ\nБи-би-си сўровномаси иштирокчиларининг Россия борасидаги ижобий фикрларига қарамай, ижтимоий тармоқнинг ўзбек сегментида мутлақо ўзгача манзарага гувоҳ бўлиш мумкин.\nСергей Лавровнинг Ўзбекистонга ташрифи тўғрисида маҳаллий нашрлар тарқатган хабарларга фойдаланувчилар билдирган муносабат анчайин заҳарханда ва танқидий экани кўзга ташланади.\nРасмий нашрларда Россия бош дипломати Ўзбекистонга айнан қандай масалаларни муҳокама этиш учун келаётгани аниқ ёзилмаган.\nШу сабабдан кўплаб фойдаланувчилар жаноб Лавров Ўзбекистоннинг ЕОИИга қўшилиши масаласини «ҳал этиш учун» ташриф буюраётганини тахмин этган.\n"Нимага келаётгани маълумку. Халқнинг хоҳиши бир тийин уларга. ЎЗБEКИСТОНни сотмоқчи бўлганларни ўзи узоқ қилсин юртимиздан", ёзади Нодира исмли фойдаланувчи.\n«Шунчалик зўр эканмизки, ҳамма турли томонга тортқилаяпти. Мирзиёев тарихда Ўзбекистон сотган президент бўлиб қолмасин», ёзғиради Саломат исмли бошқа бир фойдаланувчи.\nАлимардон номли фойдаланувчининг кинояли изоҳига кўра, "Лавровжон бекордан бекорга келмаяпти".\n"Табриклаймиз иттифоққа «аъзо» бўлдик", пичинг қилади Мақсуд номли фойдаланувчи.\nТаҳа номли фойдаланувчининг ёзишича, «бундай ташрифлардан яхшилик кутиб бўлмайди».\n«Ҳатто, энг яқин миллатлар ҳам Россиядан юз ўгирди. Украина масалан. Белорус юз ўгириш арафасида. Марказий Осиё давлатлари эса ундан узоқлашиш ва ўз тараққиёт йўлини қуриш ўрнига яқинлашмоқда. Тарихдан хулоса чиқаришмайдими…» фикрини давом эттиради у.\nИжтимоий тармоқда Россия билан яқинлашиш ғоясини маъқуллаган изоҳларга ҳам дуч келиш мумкин.\nБироқ уларнинг аксариятида Россиянинг жорий ҳукумати билан дўстона муносабатлар қуриб бўлмаслиги таъкидланади.\n«Россия билан, нима қилиб бўлмасин, бирлашиш даркор, аммо бир неча уруш ўчоқларини очган ва қонли урушларни давом эттираётган ҳозирги ҳукумат билан эмас», фикрини илгари суради Зулҳумор номли фойдаланувчи.\nТаҳлилчилар нима дейди?\nБи-би-си таҳлилчи Анвар Назирдан Россия билан муносабатлар юзасидан фикрини сўради.\nУнинг билдиришича, асосан, «рус тилидаги манбаларга асосланган хабарларни ўқийдиган оддий ўзбекистонликларнинг Россия борасида танқидий муносабатда бўлишининг имкони йўқ».\n«Ўзбекистон ҳозир замонавий технологиялар, бозор иқтисодиётини барпо этилиши, коррупцияга барҳам берадиган ҳуқуқий тизим яратилиши, фан-таълим ва илмнинг кучайишига муҳтож. Россия Ўзбекистоннинг шундай эҳтиёжларини қондира оладими, деган саволга битта жавоб бериш мумкин - йўқ», дейди у.\n«Замонавий Россия Хитой ва Европанинг хомашё базасига айланган. Таълим ўлиб бўлган. Буни, ҳатто, Россиянинг расмий доиралари гапиришмоқда».\nТаҳлилчига кўра, ҳозирги Россияда демократия, инсон ҳуқуқлари ҳолати, ҳатто, «Ўзбекистондан ҳам ачинарли аҳволда».\n"Буни Telegram мисолида кўриш мумкин. Бизда Facebook блоклаб қўйилганда қанчалик шовқин кўтарилди. Россияда эса битта лайк ёки изоҳ учун одамларни қамаш авжига чиққан. Бизда бўлмасинку, ҳали бундай ҳолатлар кузатилмайди. Бироқ Россияда кузатилади", давом этади у.\nАнвар Назир стратегик шерикчилик фақат бир давлатга боғланиб қолиши шарт эмаслигини таъкидлайди.\nУ Ўзбекистон Россиядан ташқари АҚШ, Европа Иттифоқи, Жанубий Шарқий Осиё давлатлари ва Туркия каби муқобил мамлакатлар билан ҳамкорликни кучайтириб, ташқи сиёсатни эркинлаштириб олиши мумкинлигини айтади.\n«Россия ҳозир Ўзбекистон йигирма йил давомида йўл қўйиб келган хатоларни такрорламоқда. Ҳозир бизда Россия билан яқинлашишга объектив асослар мавжуд эмас».\nАнвар Назирнинг сўзларига кўра, Россия «ҳали бирор марта Ўзбекистон суверенитетини очиқ қўллаб-қувватламаган».\n"Америкадан тортиб Европа давлатларигача Ўзбекистон тўғрисида баёнотлар билан чиқилганда, байрамларда табриклаганда, чегаралар дахлсизлиги, мустақилликни ҳурмат қилишга урғу беради. Россия бирор марта бўлсада, юзаки қилиб ҳам, расман бундай баёнот билан чиқмаган.\nАйтиши мумкин эди. Кўпинча, Россиянинг расмий баёнотларида шундай баландпарвоз гаплар айтилади, лекин Ўзбекистон борасида бирор марта бундай расмий чиқиш бўлмаган. Шундан хулоса қилса бўлади", таъкидлайди у.


Je T’aime ёки севишганлар учун аталган Париж\nФевраль – совуқ ва қорли ой, бироқ одатга кўра айнан шу ойда кўпчилик ёшлар дунёнинг энг гўзал шаҳарларидан бири – Парижга йўл олишади. Ўз суюклигингизга нима совға қилишни билмай бошингиз қотган бўлса, Сизга бу борада маслаҳатимиз – унга Парижни совға қилинг!\nФранциядаги қиш – бу иссиқ Таиланд эмаслигидан асло хавотир олманг. Парижда ҳаво майин ва вақти-вақти билан шамол эсиб туради. Бироқ ижобий томонлари ҳам кам эмас. Бу ойда Парижда сайёҳлар нисбатан камроқ бўлиб, музей ва диққатга сазовор жойларда навбат деярли йўқ.\nБиз эса севишганларнинг Парижда боришлари мумкин бўлган жойлари ҳақида сўз юритамиз.\nСена бўйлаб денгиз саёҳати!\nБу Парижни томоша қилишнинг энг ажойиб усули, чунки денгиз саёҳати давомида Франция пойтахтининг энг машҳур жойлари билан танишиш имконияти туғилади. Шунингдек, алоҳида стол буюртма қилишингиз ҳам мумкин.\nМонмартр бўйлаб сайр!\nАзалдан бу ер рассомлар, ёзувчи ва шоирларнинг илҳом маскани бўлиб келган. Бу жойларни кўргач Сиз ҳам илҳомланиб китоб ёзгингиз келиб қолса не ажаб!\nАйтганча, Монмартр ўзининг Севги девори билан машҳур. Айтишларича, у ерга ўз исмларини ёзганларнинг севгиси абадий бўлар эмиш.\nПариждаги Биби Мариям ибодатхонаси\nВиктор Гюго қаламига мансуб лўли қиз ва букур йигитнинг чиройли, бироқ қайғули севги қиссасини эсласангиз керак. Айнан шу сабабли ибодатхона жойлашган Сите ороли ва ибодатхонанинг ўзи ҳам Парижга ташриф буюрган меҳмонларнинг энг севимли жойларидан бири ҳисобланади!\nОддий операга эмас, машҳур ва замонавий Опера Гарньега!\nЛуврга ташриф буюринг\nБоиси Парижга бориб дунёнинг энг машҳур музейини томоша қилмаслик мумкин эмас!\nБиргаликда нонушта қилинг\nАлбатта эрталабдан меҳмонхонадан қочиб чиқиб кетинг ва шинам қаҳвахоналардан бирига кириб қаҳва ва ҳақиқий кроассан буюртма қилинг!\nРесторанга ҳам кириб ўтинг\nҲақиқий француз таомларини татиб кўриш ва классик мусиқага рақсга тушиш учун!\nШаҳардан ташқарига чиқинг\nВерсалнинг маҳобатию сарой-боғ ансамбли бўйлаб сайр қилиш ва ўзингизни ҳақиқий қирол ва қироличалардек ҳис қилиш учун!\nМари кўпригига боринг\nУ севишганлар кўприги ҳисобланади! Ривоятларга кўра, кимки у ерда ният қилса, албатта амалга ошар экан!\nЭйфель минорасида жуфтингизга узук совға қилинг\nБу ҳар бир қизнинг орзуси бўлса керак! Бир умрга ёдда қолувчи онларни ўз суюклигингизга шу тарзда ҳадя этинг!\nОила аъзоларингиз ва яқинларингизга доим соғлик, тинчлик, тотувлик ҳамроҳ бўлсин! Суюклиларингиз учун аталган совғаларингиз унутилмас ва бетакрор бўлишини тилаб қоламиз!\nparij ga sayoxat narxlari qancha ekan ?


'Москвада муҳожирлар содир этаётган жиноятлар сони ортмоқда' - BBC News O'zbek\nImage caption Россиядаги муҳожирлар кўпда ҳимоясизлар...\nМосква расмийлари меҳнат муҳожирлари орасида жиноятчилик кўпаяётганидан ташвиш билдиришмоқда. Мулозимлар муҳожирлар орасида, хусусан, оғир жиноятчилик ҳоллари ортганини айтишади.\nМосква вилояти прокуратураси тергов қўмитаси келтирган рақамларга кўра, ҳар 9 жиноятнинг бирини ноқонуний меҳнат муҳожири содир этади. Москва ҳокими Юрий Лужковнинг айтишича эса, Россия пойтахтидаги жиноятларнинг 40 фоизи муҳожирлар ҳисобига тўғри келади.\nАйни вақтда Россия Федерал миграция хизмати расмийлари ва экспертлар ушбу даъволарни рад этиб келишади. Москва вилояти прокуратураси тергов қўмитаси эълон қилган сўнгги рақамлар бўйича жорий йилнинг биринчи ярмида хорижийлар содир этган жиноятлар кўлами олдинги йилга қараганда 4,5 фоиздан ошган.\n"Ярим йил давомида Москва вилоятида хорижийлар 59та қотиллик ва 32та зўрлаш каби жиноят ҳолларида айбдор деб топилган", дейилади Москва вилояти прокуратураси тергов қўмитаси ҳисоботида.\nЎз навбатида ҳуқуқ фаоллари ва мутахассислар ушбу рақамларнинг ҳақиқийлигига шубҳа билан қарашади.\nРоссия Федерал миграция хизмати раҳбари Константин Ромодановский ўз чиқишларининг бирида: "Россияда содир этилган жиноятларнинг атиги 4 фоизини меҳнат муҳожирлари содир этади", деб айтганди. Константин Ромодановскийнинг фикрича, муҳожирлар Россияга асосан ишлаш мақсадида келишади ва кам жиноят содир этишади.\nМосквалик ҳуқуқ фаоли Баҳром Ҳамроевга кўра, муҳожирлар аксар ҳолларда қўрқитиш туфайли, рус тилини яхши билмасликлари ва ҳимоясизликлари натижасида ўзлари содир этмаган жиноятларга иқрор бўлишади.\n"Россия ҳудудида муҳожирларга нисбатан сохталаштирилган айбловлар кўпаймоқда. Биз бундай ҳолларни кузатаяпмиз. Охирги ойларда марказий осиёлик муҳожирларни узоқ йиллик қамоқ жазоларига ҳукм этиш кўпаймоқда дейиш мумкин. Аксар ҳолларда муҳожирларга нисбатан адолатсиз ҳукм чиқарилади", дейди Баҳром Ҳамроев. Бундан икки ҳафта олдин Ўзбекистон фуқароси Султон Қодировга берилган 23 йиллик қамоқ жазосига оид ҳукмни кўриб чиққан Ёқутистон Олий маҳкамаси қуйи маҳкама қарорини ўз кучида қолдирди.\nЁқутистон Маҳкамаси 25 ёшли Султон Қодировни ёқут аёли ва унинг 13 яшар қизини пичоқлаб ўлдирганликда айбдор топиб, уни 23 йилга озодликдан маҳрум этган.\nЁқутистон Олий маҳкамаси қароридан олдинроқ Би-би-си билан телефон суҳбатида Султон Қодиров қотилликка қўл урмагани ва қийноқ остида жиноятга иқрор бўлганини билдирди.\nСултон: "Милиция ходимлари мени уриб, жонимдан тўйдиришди. "Агар "мен ўлдирдим", деб ёзмасанг, "ўзингни ўлдирамиз" деб қўрқитишди. Жуда қўрқдим ва жиноятни бўйнимга олишга мажбур бўлдим", деб айтди Султон Қодиров. Ҳозирда Москвада яшаётган ҳуқуқ фаоли Светлана Абдуллохўжаева аввал Ўзбекистонда ҳимоячи бўлиб ишлаган. Унга кўра, Россияда ноҳақ маҳкамага тортилган меҳнат муҳожирларини ҳеч ким ҳимоя қилмайди.\n"Муҳожирлар орасида 500 рубль учун қамоқда ўтирганлар бор. Қамалган муҳожирлар сони жуда кўп. Россия тергов изоляторлари муҳожирларга тўлиб тошган. Милиция ходимлари марказий осиёлик муҳожирларга жуда шафқатсиз муносабат қилишади. Мана яқинда Хабаровскда милиция ходимлари бир ўзбекистонлик ака-укани калтаклаб, бирини ўлдирганини Россия телеканаллари орқали кўрсатди. Ўзбекистонликлар Россияда эгасиз, ҳақ-ҳуқуқсиз", дейди Светлана Абдуллохўжаева.\nЎз навбатда Москва шаҳар маҳаллий кенгаши депутати Петр Милосердов Россияда мигрантларга нисбатан қаттиққўл муносабат кўрсатилишини рад этади. Унга кўра, Россия ҳудудида муҳожирлар содир этаётган жиноятлар сони борган сари кўпаймоқда.\n"Мигрантлар содир этаётган жиноятлар расмийлар айтаётган рақамлардан анча юқори. Муҳожирлар Россияга ҳар қандай йўл билан пул ишлаш мақсадида келишади ва ҳеч нарсадан ўзларини тийишмайди. Улар Россия ҳудудида жуда кўп жиноят содир этишади. Россия ҳокимияти Марказий Осиё ва Қофқоздан келаётган муҳожирлар йўлига тўсиқ қўйиши керак. Агар бундай қилинмаса, жиноятчиликка оид вазият янада ёмонлашади. Қийноқлар масаласига келсак, тергов изоляторларида фақат меҳнат муҳожирлари эмас, Россия фуқаролари ҳам қийноққа солинади", дейди депутат ва сиёсатчи Петр Милосердов.\nАйни вақтда Москванинг Қозон вокзалида мен билан суҳбатлашган бир гуруҳ ўзбекистонликларнинг айтишларича, вокзал ҳудудида ноҳақ қамалиб кетаётган ўзбекистонликларни на Ўзбекистон элчихонаси ва на бирон бошқа идора ҳимоя қилади.\nМосквадаги Ўзбекистон элчихонаси расмийлари Россияда юрган ўзбекистонлик муҳожирлар муаммолари хақида Би-би-сига гапиришдан одатдагидек бош тортишди.


18.10.2021 – Пазанда\nГлавная / 2021 / October / 18\nАрхивы за день : 18.10.2021\n18.10.2021\tМаданият, Саломатлик Comments Off on Кўкрак оғриши сабаблари: ҳақиқат ва афсоналар\nҲар бир аёл ҳаётида ҳеч бўлмаганда бир марта тушунарсиз кўкрак қафаси оғриғига дуч келади, лекин уларнинг аксарияти “жароҳатланишини ва тўкҳташини” умид қилиб, бунга аҳамият бермайдилар. Турли манбаларга кўра, Россияда мастопатия билан касалланиш 29%дан 70%гача. Афсуски, кам одам буни шифокорга ташриф учун асосли сабаб деб ҳисоблайди. Кўкрак қафаси оғриғи ҳақидаги афсоналар …\n18.10.2021\tГузаллик, Маданият Comments Off on Стрес гўзаллик душмани\nАсабни тинчлантирувчи нарсалар Еҳтимол, сиз бувиларнинг, агар асабий бўлсангиз, вақтидан олдин кул рангга айланиши мумкинлиги ҳақидаги ҳикояларни бир неча бор ешитгансиз? Ёки аниқ юз ифодаларидан ажинлар пайдо бўладими? Афсуски, буларнинг барчаси ҳақиқат. Сизга стрессли вазиятларда ҳам гўзаллигингизни қандай сақлаш кераклигини айтиб берамиз. Ҳар кимнинг стрессли вазиятлари бор ва улардан қочишнинг …\n18.10.2021\tГузаллик, Маданият Comments Off on Саломатлик муаммоларини кўрсатадиган ташқи белгилар\nСаломатлик муаммоларини кўрсатадиган ташқи белгилар Кўпчилигимиз кўзгу олдида кўп вақтимизни камчиликларимизга қараб ўтказамиз. Бироқ, камдан -кам одамлар маълум касалликларнинг ривожланишининг олдини олиш мумкинлигини тушунишади. Кўп аёллар ташқи кўринишига ҳаддан ташқари танқид қилишади. Қизлар узоқ вақт кўзгу олдида туришга, юзлари ва таналарини ўрганишга тайёр. Aфсуски, бу одатни енгиш жуда қийин, шунинг …\n18.10.2021\tГузаллик, Маданият Comments Off on Макияж қилишда 4 та кҳато, ҳозирданоқ тўкҳтатиш керак\nМакияж аёл тасвирининг муҳим таркибий қисмларидан биридир. Бироқ, ҳамма ҳам уни қандай тўғри ишлатишни билмайди. Ушбу мақолада енг кўп учрайдиган гўзаллик кҳатолари – ва улардан қандай қочиш кераклиги ҳақида ўқинг. Пардоз узоқ вақтдан бери деярли ҳар бир аёл қиёфасининг муҳим қисмига айланган. Ҳар кҳил турдаги гўзаллик маҳсулотлари туфайли сиз ташқи …\nҚош бўяш ва териш усуллари\n18.10.2021\tГузаллик, Маданият Comments Off on Қош бўяш ва териш усуллари\nҚошларни бўяш моддаси – бу “сочлар текҳникаси” чатда Қошлар. Биз уларни сочларимиз каби маскҳара қиламиз. Сўнгги ўн йилликларда қошлар ингичка ипга ўралган, кейин мукаммал геометрия тенденсиясида еди, ундан кейин Кара Делевингне ва Лилй Коллинс услубидаги сабле, кейин таралган ва тикилган (узоқ муддатли услуб). Бугун нима тегишли? Бугунги кунда, машҳурлик чўққисида, максимал …\n18.10.2021\tЖамият, Саломатлик Comments Off on Уйқусизлик сабаблари даволаш\nАгар сиз доимо укҳлашни кҳоҳласангиз, ёки аксинча – ётинг ва укҳлай олмайсизми? Сомнолог Олга Александрова ўқувчиларимиз билан самарали уйқу сирлари билан бўлишди. Биз сомнолог Олга Александровага уйқу ва оғриқли уйқусизликни қандай енгиш кераклиги ҳақидаги енг қизғин саволларга мурожаат қилдик. Агар сиз доимо укҳлашни кҳоҳласангиз нима бўлади? Агар сиз доимо укҳлашни …


Қирғизистонда “Тинчлик миссияси-2016”га тайёргарлик бошланди\nҚирғизистонда ушбу йил мамлакат ҳудудида Шанхай ҳамкорлик ташкилоти (ШҲТ) “Тинчлик миссияси-2016”га аъзо давлатлар бўлинмалари билан қўшма ҳарбий амалиётлар ўтказиш учун тайёргарлик ишлари бошланди.\n“Бугун (15 март, 2016) республика қуролли кучлари жанговор тайёргарлик Маркази базасида Қозоғистон, Хитой, Қирғизистон, Россия ва Тожикистон ҳарбий кучлари вакиллари иштрокида терроризмга қарши қўшма ҳарбий амалиётлар ўтказиш учун тайёргарлик кўриш масаласида музокаралар бошланди”, - деб маълум қилди Қирғизистон қуролли кучлари Бош штаби.\nРежа бўйича, Бишкекдаги штаб музокаралари 17 март куни учрашув якуний протоколи билан ниҳоясига етади.\n“Тинчлик миссияси-2016” терроризмга қарши қўшма ҳарбий-штаб ўқув амалиётлари бу йил Қирғизистон ҳудудида 5 сентябрдан 13 сентябргача 20636 ҳарбий қисм базасида бўлиб ўтади.\nШҲТ таркибига Қозоғистон, Хитой, Қирғизистон, Россия, Ўзбекистон ва Тожикистон давлатлари киради. Афғонистон, Ҳиндистон, Эрон, Мўғулистон ва Покистон мамлакатлари бу ташкилотда кузатувчи мақомига эга.


«Qorako'l Ziyo-Nur» ўқув маркази ўқувчиларининг 91,5 фоизи талабалар сафига қабул қилинди\n07:53 / 24.08.2016 35525\nИнсон – давлат ва жамият манфаатларига қанчалик кенг наф келтирса, у шунчали камолотга етишган бўлади. Билимнинг кўплиги, фан соҳасидаги инсонларнинг турли изланишлари ва янгидан янги кашфиётлар ҳамиша жамиятнинг тараққий топишига хизмат қилади. Ҳақиқий жамият тараққий топишини истаган инсонлар булар – комил шахслар бўлиб, уларнинг ҳаракатлари ҳар доим ижобий натижалар ҳамда марралар сари йўналтирилади.\nБугунги кун ёшларини билим савиясини ошириш ва мустаҳкамлашда бир қанча нодавлат ўқув марказлари ўз ҳиссасини қўшишда жонбозлик кўрсатмоқда. Юртимиз ёшларини нафақат мамлакатимиз олий ўқув юртлари балки, жаҳон билим саҳнасига олиб чиқишда ўзининг беқиёс ҳиссасини қўшиб келаётган «Qorako'l Ziyo-Nur» ўқув маркази қисқа муддат мобайнида юксак марраларни забт этмоқда. Доно халқимизда шундай гап бор: «Тарбиячининг ўзи тарбияланган бўлмоғи лозим». Марказда ўқув машғулотларини жаҳон ва республика фан олимпиадаси ғолиблари олиб бориши юқоридаги сўзларнинг яққол тасдиғидир.\nРақамларга юзлансак, 2016 йил натижаларига кўра, мамлакатимиз университетларига ҳужжат топширган марказ ўқувчиларининг 91,5 фоизи талабалар сафига қабул қилинди. Қувонарлиси шундаки, улардан 76 фоизи давлат гранди соҳиби бўлишди. Бундан ташқари, хориж олий ўқув юртларига ҳужжат топширган ўқувчилардан 95 фоизи ўз мақсадига эришди.\nБу Истиқлолимизнинг 25 йиллиги тантанаси арафасида ўқувчиларнинг яқинлари учун муносиб туҳфа бўлди.\nБундан олдин ҳам марказ ўқувчилари жуда юқори натижаларни қайд этган. Жумладан, 2015 йил Қозоғистонда бўлиб ўтган халқаро фан олимпиадасида кумуш медаль, Республика фан олимпиадасида эса иккинчи ўринни эгаллаган Яхшиев Жамшид шу билан чекланиб қолмади. Билимга чанқоқ ва ўткир зеҳнли ушбу ёш қобилият эгаси ўз йўлида шахдамлик билан давом этиб, ҳозирда олий ўқув юртларининг бирида грант асосида таҳсил олмоқда. Бу каби ёш истеъдод эгаларидан кўплаб мисол келтириш мумкин.\nТакомиллашган илғор таълим дастурларига эга бўлган ва ўзида хорижий таълим технологиясини мужассам этган «Qorako'l Ziyo-Nur» ўқув маркази ўқувчиларининг Жаҳон иқтисодиёти ва дипломатияси университети, Тошкент молия институти, Ўзбекистон миллий университети каби нуфузли олий таълим даргоҳларида ўтказилган тест синовлари натижаларига кўра, юқори ўринларни эгаллагани марказда таълим ислоҳотлари аниқ ва самарали олиб борилаётганининг яққол исботидир.\nБатафсил малумот bloktest.uz сайтида.\nМанзил: А.Навоий кўчаси, 44-уй\nТел: +998 95 144-89-44, +998 98 124-44-89, +998 90 902-19-44\nТошкент молия институти абитуриент ўқувчи-ёшларга ажойиб имконият тақдим этади\nБуюк Британия ва Жанубий Корея сизни кутмоқда! Илм олиш, саёҳат ва чексиз имкониятлар\nRESULT SCHOOL’дан инглиз тилини ўрганмоқчи бўлганлар учун ажойиб имконият!


Озарбайжон адабиёти » Nemis tili » Referat » Referat | Haqida\nAsosiy / ReferatNemis tili Озарбайжон адабиёти\nхалқи тарихи ва фольклори\n2.\tВидоий ва Воқиф ижоди\n3.\t“Қўрқут ота китоби” ҳақида\nОзарбайжон халқи тарихи ва фольклори. Озарбайжон халқи Кавказ ва Кавказ ортида яшовчи халқлар орасида қадимий маданият тарихи ва бой адабиётга эга бўлган халқлардан биридир (озарбайжон тили туркий тиллар оиласига мансубдир). Унинг халқ оғзаки ижоди ва ёзма адабиёт шаклида яратилган энг қадимги намуналарида одамийлик, ҳақиқат ва адолат учун кураш, меҳнатга муҳаббат ва қардош халқларга ҳурмат сингари олижаноб туйғулар ўз ифодасини топган.\nТурли-туман адабий жанрларда яратилган халқ ишқий-қаҳрамонлик достонлари, эртаклари, маросим ва муҳаббат қўшиқлари, шунингдек, халқ латифалари ва мақолларидан иборат фольклор асарлари турли тарихий даврларда яратилиб, оғиздан оғизга кўчиб, бизгача етиб келган. Булардан энг машҳурлари “Қўрқут ота китоби”, “Кўр ўғли” эпослари, “Ошиқ Ғариб”, “Шоҳ Исмоил”, “Асли ва Карам” ишқий достонлари, Мелик-Мамед ва Кал Аҳмад саргузаштларидан ҳикоя қилувчи кулгили-эртаклар, инсоний муҳаббатни олқишловчи тўртлик баётлардир.Халқ оғзаки ижоди асарларини ёзиб олиш ва ўрганиш ишлари Озарбайжонда У1 асрлардан бошланган.Озарбайжон халқ оғзаки ижоди ва қадимий ёзма адабиёти билан Марказий Осиёда яшовчи ўзбек, тожик, туркман, қирғиз, қозоқ, қорақалпоқ халқларининг адабиёти ўртасида бир-бирига ўхшаш жуда кўп анъаналар мавжуд. Кейинчалик озарбайжон адабиёти ва ўзбек, тожик, туркман, қозоқ адабиётларининг йирик вакиллари ижодида ҳам ўзаро алоқа ва таъсир турли-туман шаклларда давом этиб келди.\nГениал ўзбек шоири А.Навоийнинг ўлмас “Хамса”си (ХУ аср), тожик шоири ва мутафаккири Жомийнинг яратган “Ҳафт авранг”и (ХУ аср) уларнинг буюк Низомий-Ганжавий яратган “Панж ганж”дан баҳраманд бўлганликлари туфайли юзага келгани буюк озарбайжон шоири Фузулийнинг ўйноқи ғазаллари, бадиий юксак “Лайли ва Мажнун” достони Алишер Навоий ижоди таъсири остида яратилган.\n”Қўрқут ота китоби” тахминан VII–VIIIасрларда, ҳали озарбайжон тилида ёзма адабиёт унча тараққий этмаган бир шароитда, она тилида ижод этилган йирик бадиий асар сифатида катта аҳамиятга эга. Унинг 12 қиссасида ўғиз-туркий қабилаларнинг ўз мустақиллиги учун чет эл босқинчиларига қарши олиб борган курашлари тасвирланган.\nОзарбайжонда VII-VIII асрларда араб тили, 1Х асрдан бошлаб эса форс тили расмий давлат тили ҳисобланганлиги туфайли Исмоил Яссор (VII аср),Аҳмад Табризий (Х аср),Баҳманёр Алии Бокуйи, Хатиб Табризий (ХV аср) каби ўнлаб озарбайжон шоирлари ўз асарларини араб ва форс тилларида ёздилар.Кейинчалик бу анъанани озарбайжон шоирларидан Ҳоқоний-Шервоний, Низомий-Ганжавий, Муҳаммад Фузулий ва Мирзо Фатали Охундовлар ҳам давом эттирдилар.Бу сўз санъаткорлари яратган асарлар табиий озарбайжон адабиёти маҳсулидир. Чунки турли тарихий шароитда яшаб қалам тебратган бу шоирлар ижодида Озарбайжондаги турли ижтимоий табақаларнинг ҳаётини акс эттириш асосий ўрин тутган эди.\nХI-ХII асрларга келиб араб истилочилари таъсирининг кун сайин сусайиши натижасида Озарбайжонда мустақил маҳаллий феодал давлатлари юзага келди. Бу феодал давлатларда ўзига хос сарой адабиёти шаклланди, қасида ва ғазал жанрлари равнақ топди.\nХII аср озарбайжон поэзиясининг гуллаб-яшнаши, шубҳасиз, Низомий-Ганжавий номи билан боғлиқдир. Чунки Низомий-Ганжавий ўз лирикаси ва хамсачиликка асос солган беш гениал достонида Шарқ поэзияси эришган ютуқларга якун ясади ва поэзия тараққиётида узоқ асрлар салмоқли роль ўйнаган янги анъанани бошлаб берди.\nВидоий ва Воқиф ижоди. ХVIII аср халқ поэзиясининг энг яхши хусусиятларини ўз ижодига сингдирган атоқли озарбайжон шоирлари эдилар. Воқеликни ҳаққоний акс эттириш, халқ орзу-умидларига яқинлик ҳамда шеърни ниҳоятда содда ва халқчил услубда ёзиш бу икки дўст ва маслакдош шоир ижодининг фазилати эди. Ҳар иккала шоирнинг ҳам лирикаси халқ оғзаки ижодининг бой хазинасидан озиқланди. Аммо уларнинг шоирлик тақдири бир-биридан фарқ қилади. Чунончи, Видодийга ҳаёт аччиқ-чучуклари қаттиқ ботгани учун у фоний дунёнинг турли-туман масалалари ҳақида қайғуриб, хаёл сурди. Видодий ҳаётда жуда қийналиб яшади, у мавжуд сиёсий тузум билан келишолмади. Шунинг учун унинг асарларида ҳасрат ва надомат мотивлари етакчи ўринда туради. Шоирнинг “Турналар”, “Йиғлайсан” каби асарлари ва Воқифга юборган шеърий мактубларида бу айниқса кўзга яққол ташланади.\nМеҳнаткаш оилада туғилиб вояга етган, ўз ақл - идроки билан вазирлик даражасига кўтарилган Мулло Паноҳ ўғли Воқиф ижодида эса асосан ҳаётбахш рух ҳукирон эди. Шоир ҳаёт гўзаллигини мадҳ этиб, инсон шу дунёда ҳам бахтли яшаш мумкин деб, ўша даврдан тушкинлик кайфиятидаги шеьриятга қарши борди. Мулло Паноҳ Воқиф Озарбайжоннинг Қозоқ районидаги Салоқли қишлоғида туғилган. Ёшлигида ўз даврининг машҳур олимларидан дарс олган. Кейинчалик унинг оиласи Шуша шаҳрига кўчиб борган. Воқиф бу ерда ўқитувчилик қилган, тез орада унинг машҳур шоир билимдон ва донишманд киши эканлиги Шуша хони Иброҳимбекка етади. Уни саройга ишга таклиф қилади. Шоир Иброҳимбек салтанатида бош вазир даражасига ишлашга муваффақ бўлади. Тарихий воқеалар ва урушлар туфайли Иброҳимбек Шушани ташлаб кетадию унинг ўрнини эгаллаган амакиваччаси Муҳаммад Жавоншир Воқифни ўғли Алиоға билан бирга дорга осиб қатл этилади.\nВоқиф Озарбайжон адабиётида романтик поэзиядан реалистик поэзияга ўтган биринчи ижодкордир. Унинг шеьрларини кўрчилиги содда, халқ руҳига яқин бармоқ вазнида ёзилди. Улар мазмун жиҳатидан ҳам қўшиқларига яқин туради. У оддий меҳнаткаш халқнинг оғир аҳволи ҳақида ёзди.Ваҳолангки, бу давр озарбайжон шоирларининг кўпчилиги ишқ-муҳаббат темасида асарлар ёзар эди. Воқиф эса ана шу қотиб қолган анъана қобиғидан биринчи бўлиб чиққан шоирлардан.\nБайрам келди, найлашимни билмайман\nБизинг уйда тўлиқ жувол ҳам йўқдир.\nДон ҳам, ёғ ҳам аллақачон туговди,\nЭтни-ку кўрмаймиз, мўжол ҳам йўқдир.\nБизнинг бу дунёда на молимиз бор\nВа на уйда соҳибжамолимиз бор\nВоқиф, чиранмаки, камолимиз бор,\nХудога шукурки, хамол ҳам йўқдир.\nКўриниб турибдики, шоир меҳнаткаш халқнинг оғир ахволини тасвирлаб, ўзини ҳам улар билан бир қаторда ҳисоблаяпти. Шоирнинг “Боқ”, “Кўрмадим” номли шеърларида ҳам адолатсиз замондан шикоят мотивлари кўзга ташланиб туради. Воқиф ғазалларида асосан Шарқ ғазалчилик анъанаси давом эттирилган.Ишқ-муҳаббат мавзуидаги ғазаллар асосий ўринни эгаллайди.Шоир бу ғазалларида дунёвий ишқни кўпроқ куйлайди.\nСевиклим, бу назокатда гулу раънодан ортиқсан\nСанобар, сарви шамшод, тўбийи зебодан ортиқсан.\nҚошинг тоқин қўйиб, меҳробга мен қилмадим сажда,\nКи сен юз мартаба ул каъбайи улёдан ортиқсан.\nМенам Воқифману – Фарҳод ила Мажнундан аъломан,\nАгар сенсан – ўшал Ширин ила Лайлодан ортиқсан.\nШоирнинг ушбу шеъри ҳам классик традицион жанрда ёзилган. Унда қофия, радиф ва вазнлар маълум тартиб – қоидаларга риоя қилинган. Лекин ғазалда маъшуқа сифатлари хатто Каъбадан юз марта ортиқсан деб тавсифланаяпти. Бу ўша даврда катта жасорат эди. Бундай сўзларни мусулмон дунёсидаги шоирлар камдан-кам ишлатган. Бу шеърлар қандайдир томони билан ўзбек халқининг исёнкор шоири Машраб шеърларига ўхшаш жиҳатлари бор.\n« Қўрқут ота китоби » ҳақида. Дўстлик, биродарлик ҳамма замонлар учун муқаддас тушунчалардан бўлиб келган. Пайдо бўлибдики, барча жамиятларда оддий бир шахсдан тортиб, буюк мутафаккиргача, кичик бир қишлокдан то бутун мамлакат доирасигача бани инсоният дўстликка топиниб, дўстликка сиғиниб, дўстликни улуғлаб келади. Лекин одамзот тирикчилигининг қизиқ ўйинларини қарангки, ўзаро икки киши муносабатидан тортиб, каттаю кичик давлатлараро доимо худди шу муқаддас нарсанинг етишмовчилигидан озор чекамиз. Борлари кўзларга тўтиё, йўқлари дилларга армондир. Шундай экан, дўстликни, қардошликни мустаҳкамлашга хизмат қилувчи ҳар қандай иш эъзозлидир.\nТаржимачилик- қўшқанотли ҳодиса. У бир томондан халқлараро дўстликни мустаҳкамлайди, иккинчи томондан янги таржима шу асарга эга бўлган халқнинг миллий онгини, маданиятини янада ривожлантиради. Шу маънода ҳар қандай босқичдаги цивилизацияда таржимачиликнинг роли каттадир. Ким билсин, мутаржимларнинг камтарона ва ҳокисор меҳнати таъсирисиз Ғарбу-Шаркдаги Уйғониш даврлари вужудга келармиди, йўқми? Таржима асарлар шунчаки ўз-ўзидан пайдо бўлмай, бунинг учун ниҳоятда муҳим субъектив ва объектив факторлар, шарт-шароитлар бўлиши зарурлигини ҳам таъкидлаш керак. Биринчидан, жаҳон адабиётининг, айтайлик, мукаммал ва нодир асарини ўз она тилига таржима этмоқ учун, авваламбор, мутаржим ўзидаги илоҳий салоҳият нуқтаи назаридан бу ишни амалга ошира олиш даражасига етган бўлиши керак. Иккинчидан, таржима қилинаётган асардаги дард билан таржимон дардлари бир нуқтада учрашган ва уйғунлашган такдирдагина бу асар янги заминда ўзига хос машъала бўла олади. Учинчидан, бу асар таржима қилинаётган халқ учун муайян хоҳишлар ҳосиласигина эмас, бамисли аслиятдаги каби эҳгиёж фарзанди бўлгани чоғдагина кутилган натижаларни бериши мумкин.\n«Қўрқут Ота китоби» жаҳон халклари оғзаки ижодида «Манас», «Алпомиш», «Калевала»лар билан бир сафда туради. Ҳозирги Озарбайжон, Туркман турк халқларининг аждодлари бўлмиш Ўрта асрлардаги ўғузлар ҳаёти, тарихи бадиий акс эттирилган бу асарда Ўрта Осиёнинг бошқа туркий халқлари ҳаётига муштарак бўлган манзаралар, элементлар ҳам мавжуд.\nVI- VIII асрлар мобайнида яратилиб, XV асрда тартиб берилган, ўн икки ҳикоятдан ташкил топган мазкур асарда бу даврдан аввалги босқичларга, хусусан, исломгача бўлган тарихга оид туркий халқдарнинг ҳаёти, этник ҳодисалар ҳам ўз ифодасини топган.\nДостоннинг бошидан охиригача қаҳрамонлик пафоси ҳукм суради. Шу маънода у қўрқоқлик, ношудлик, сотқинлик, худбинлик ва ҳар қандай зўравонликларга қарши айбномадай ўқилади. Эпоснинг рус тилидаги тўла нашри 1962 йилда машхур рус олими В.В.Бартольд қўлёзмалари асосида академиклар К.М.Жирмунский ва А.Н.Кононовлар томонидан амалга оширилган. Озарбайжонда «Қўрқут Ота китоби» 1939 йилдан бери нашр этиб келинади. Китобда юқори синф манфаатларини ҳимоя қилувчи ғоялар, ислом дини идеологиясини тарғиб қилувчи фикрлар, мусулмонларнинг ғайри-динларга қарши курашини ва юришини ҳамда бунинг аксини тасвирловчи эпизодлар оз эмас. Бу нарсаларни ҳозирги ўқувчи асар яратилган давр ва унинг мафкурасидан келиб чиқиб, баҳоламоғи, уларга тарихийлик нуқтаи-назардан муносабатда бўлмоғи керак. Зеро, китобнинг қимматини улар белгиламайди.\nАсарнинг айрим саҳифаларида «ғаюр», «ғайриддин», «аллайҳис-салом» каби диний терминлар ва сўзлар учраши табиий. Эпоснинг бош мақсади қаҳрамонликка чорловдир. Зеро, академик Ҳамид Орасли таъкидлаганидек, «Бу достонда ислом динининг таъсири оздир»... Унда инсонлар оллохдан кўра табиатга инониб, табиат кучларига эътиқод боғлаганлар. Асарда асосан Ўғуз ўғлонлари билан бир қаторда аёлларнинг ҳам журъат ва жасоратларини кўрсатишга, оила ҳамжиҳатлиги ва муҳаббат адоларининг гўзаллигини куйлашга асарда алоҳида эътибор берилади.\nҚўрқут Ота китобнинг бош қаҳрамони эмас, лекин унинг фикрлари, фикрларининг тимсоли, жами ҳодисалар ва қаҳрамонлар такдирида тутган ўрнига кўра у бутун асарни бирлаштириб турувчи қаҳрамон ролини ўйнайди. Қўрқут Ота хон, бекларгина эмас, халқнинг ҳам доно маслаҳатчиси. У бамисоли адолат тимсоли, рўёбга чиқажак орзулар даракчиси, бахт ва бахтсизликни оддиндан айтиб берувчи закий. Шу маънода у Шарқ ва Ғарбдаги жаҳон халқдари оғзаки ижоди қаҳрамонлари Хизр ва Эзопни хотирамизга келтиргандек бўлади. Эзопга ўхшаб Қўрқут Отани ҳам айрим тарихчи олимлар тарихий шахс бўлганини айтадилар. Ҳатто унинг ҳозирги Қозоғистон ҳудудида қабри туширилган фотосуратлар мавжуд. Айрим манбаларда уни ҳатто деярли уч юз йил яшаган тарихий шахс деб кўрсатадилар. Рашидиддин Абулғози сингари машхур тарихчилар, Навоий сингари буюк санъаткорлар у ҳақда ҳаяжонли фикрлар айтишган.\nМазкур китобда ҳам Қўрқут Отанинг ўзи ўлмас, абадий ҳаёт қолувчи қаҳрамон сифатида талқин қилинади. Бу аслида мазкур асарни яратувчи халқ орзуларининг ифодасидир.\nҚўрқут Ота - шоир, бахши. Шуниси эътиборликни, халқ ўзининг энг муқаддас орзу-умидларини шоирга, бахшига топширади, унга ишонади. Муаммоларга жавобни хондан, бекдан эмас, асосан шоиридан кутади. Бу асарни яратувчи халқ тушунчасига, бахши -муқаддас одам. Қўрқут Ота ўғуз-лардан чиққан биринчи оқин. У билмаган нарса йўқ, неки айтса вожиб бўлурди, деб деярли илоҳийлаштирилган.\nАсардаги ҳикоятларда хон ва бекларнинг юришлари, овга чиқиш эпизодлари, катта-катта зиёфатлар тасвирига кенг ўрин ажратилади, халқ ҳаётини, укинг ичкдан етишиб чиққан оллий кишиларни кўрсатиш оз. Лекин бундан қатъий назар, биз мазкур манзараларга халқ нигоҳи орқали қараш имкониятига эга бўламиз. Зеро, бу эгшзодлар халқни эзиб келган юқори синф ҳаётининг тантанавор лавҳалари ҳақида анча тўлиқ тасаввур беради.\nКитобда халқ вакили мутлақо кўрсатилмаган, дейиш ҳам унчалик ўринли эмасдир. Масалан, асарда душманга қарши курашда садоқат, ватанпарварлик ва жасорат намуналарини кўрсатган чўпон образи бор. Бек душманни шу чўпон бўлмаганда енголмас экан-да, деб ўйламасинлар учун деб уни ўринсиз жазолаш эпизодида айниқса халқнинг бекка ва ўз ичидан чиққан қахрамонига муносабати очиқ кўринади.\n«Қўрқут Ота китоби» наср ва назмда ёзилган. У халқ бадиий ижодининг ёдгорлиги сифатидаги қимматидан ташқари, туркий халқлар прозаси ва поэзиясининг Ўрта асрлардаги дастлабки муҳим манбаларидан биридир. Унда «Девони луғатит-турк» ва «Қутадғу билиг» даги поэтик фикрлаш услубининг маълум излари сезилади. Воқеалар баёни асосан насрда, қаҳрамонлар эмоцияси, нутқи эса, назмда берилишиша кўра «Қўрқут Ота китоби»нинг яратувчилари асар структурасида эпик ва лирик асоснинг ўрни ва аҳамиятини чуқур, нозик тушунганлар, деган хулосага келиш мумкин. Наср қўлланилган ўринларда ҳам ўқтин-ўқтин саъж санъатига мурожаат этилиши асар поэтикасидаги таъсирчанликни янада оширади. Китобдаги шеърий парчаларда қофияга доим ҳам амал қилинавермаслик, асосан, фикрга урғу берилиб, бўғинлар саноғидаги эркинликка интилиш ҳозирги сарбаст шеър-ларимиз илдизини фақат Ғарбдан эмас, туркий халқлар маданияти тарихидан ҳам излаш мумкинлигини кўрсатади.\nКитобнинг ҳам наср, ҳам назмда қўлланган ихчам, қисқа ва лўнда, ортиқча тайёргарлик ва экспозицияларсиз фикрлаш услуби таржимоннинг ўз услубига ҳам айнан мос келади. Бу эса, таржима муваффақиятини белгилашга замин бўлади. Таржимон энг асосийси, давр руҳини, аждодларимизнинг фикрлаш йўсинидаги ўзига хосликларни адекват беришга муваффақ бўлади. Тўғри, таржимада баъзан ҳозирги англанилиши қийин, эски туркий сўзлар қўлланилиб, шу эпизодларни тушунишни бир оз қийинлаштиради, баъзан эса, шу куннинг ниҳоятда оддий сўз ва ибораларига берилиб кетиб, тарихий муҳит бирмунча жўнлашгандек тасаввур қолдиради. Лекин бу камчиликлар таржимага яхлит характерли эмас. Шу нуқтаи назардан қаралганда «Қўрқут Ота китоби»нинг ўзбек тилига таржимаси муваффақият билан бажарилган. У умуман, ҳозирги таржимачилигимизнинг жиддий ютуғи сифатида баҳолана олади.\n1.\tОзарбайжон халки тарихи ва фольклори\n2.\tВидоий ва Вокиф ижоди\n3.\t“Куркут ота китоби” хакида\nОзарбайжон халки тарихи ва фольклори. Озарбайжон халки Кавказ ва Кавказ ортида яшовчи халклар орасида кадимий маданият тарихи ва бой адабиётга эга булган халклардан биридир (озарбайжон тили туркий тиллар оиласига мансубдир). Унинг халк огзаки ижоди ва ёзма адабиёт шаклида яратилган энг кадимги намуналарида одамийлик, хакикат ва адолат учун кураш, мехнатга мухаббат ва кардош халкларга хурмат сингари олижаноб туйгулар уз ифодасини топган.\nТурли-туман адабий жанрларда яратилган халк ишкий-кахрамонлик достонлари, эртаклари, маросим ва мухаббат кушиклари, шунингдек, халк латифалари ва маколларидан иборат фольклор асарлари турли тарихий даврларда яратилиб, огиздан огизга кучиб, бизгача етиб келган. Булардан энг машхурлари “Куркут ота китоби”, “Кур угли” эпослари, “Ошик Гариб”, “Шох Исмоил”, “Асли ва Карам” ишкий достонлари, Мелик-Мамед ва Кал Ахмад саргузаштларидан хикоя килувчи кулгили-эртаклар, инсоний мухаббатни олкишловчи туртлик баётлардир.Халк огзаки ижоди асарларини ёзиб олиш ва урганиш ишлари Озарбайжонда У1 асрлардан бошланган.Озарбайжон халк огзаки ижоди ва кадимий ёзма адабиёти билан Марказий Осиёда яшовчи узбек, тожик, туркман, киргиз, козок, коракалпок халкларининг адабиёти уртасида бир-бирига ухшаш жуда куп анъаналар мавжуд. Кейинчалик озарбайжон адабиёти ва узбек, тожик, туркман, козок адабиётларининг йирик вакиллари ижодида хам узаро алока ва таъсир турли-туман шаклларда давом этиб келди.\nГениал узбек шоири А.Навоийнинг улмас “Хамса”си (ХУ аср), тожик шоири ва мутафаккири Жомийнинг яратган “Хафт авранг”и (ХУ аср) уларнинг буюк Низомий-Ганжавий яратган “Панж ганж”дан бахраманд булганликлари туфайли юзага келгани буюк озарбайжон шоири Фузулийнинг уйноки газаллари, бадиий юксак “Лайли ва Мажнун” достони Алишер Навоий ижоди таъсири остида яратилган.\n”Куркут ота китоби” тахминан VII–VIIIасрларда, хали озарбайжон\nTeglar: 1203ам билан озарбайжон хал1179 ижоди унинг туркий асосан таржима адабиёти тарихий Во1179иф Вокиф яратилган ижодида мавжуд НизомийГанжавий бадиий Лекин тарихи\nОзарбайжон ( Азарбайжон ) адабиёти\nХХ Аср ўзбек адабиёти\nТожик адабиёти (Tojik adabiyoti)\nМДХ халклари адабиёти фанига кириш\nДоғистон адабиёти Догистон адабиёти\nМиф ва жаҳон адабиёти энг қадимги Шарқ адабиёти


Дунё лидерлари Обамани қутламоқда\n06 май 2021, Тошкент вақти: 12:05\nОбама Ироқ бош вазири Нурий ал-Маликий билан Бағдодда. Ироқ раҳбари сайловлардан олдиноқ¸ Обаманинг Ироқ сиëсатини маъқуллаганлардан бири эди.\nБуш юрғизган агрессив ташқи сиëсатдан толиққан жаҳон етакчилари қолган дунë¸ хусусан анъанавий иттифоқчилар билан алоқаларни яхшилашини таъкидлаб келган Обаманинг АҚШ президенти этиб сайланганини мамнуният билан қарши олдилар.\nЕвропа комиссияси президенти Хосе Мануэл Бароззо Барак Обамани АҚШ президенти этиб сайлангани билан табриклади. Бароззо молиявий бўҳрон давом этаётган бир пайтда¸ Обаманинг президент этиб сайланиши “янги дунёда янги келишувга эришиш учун имконият” эканини айтди:\n- Европада биз президент Обама билан глобализация, молиявий бўҳронни енгиб ўтиш, ривожланиш ва имкониятни тарғиб қилиш ҳамда глобал иқлим ўзгаришининг олдини олиш бўйича муҳим келишувга эришишга умид қиляпмиз¸ деди Еврокомиссия президенти.\nФранция президенти Николя Саркози Обамага йўллаган мактубида “ҳаммамиз улкан муаммоларга қарши бирга курашишимиз керак бўлган пайтда¸ сизнинг президент этиб сайланганингиз Франция, Европа ва бутун дунёда умид уйғотди” деган сўзлар битилган.\nАйни пайтда Британия Бош вазири Гордон Браун ҳам Обамани АҚШ президенти этиб сайлангани билан табриклади:\n- Мен келаси ойлар ва йиллар давомида биринчидан, мавжуд иқтисодий муаммоларни бартараф қилиш, иккинчидан, келажак учун кучли иқтисодиёт яратиш, учинчидан дунёдаги айрим муаммолар, масалан, Яқин Шарқ каби муаммоларга ечим топиш борасида бирга ишлай олишимизга умид қиламан. Бу муаммолар ҳал этилмас экан¸ дунёда тинчлик барқарор бўлмайди¸ деди Британия Бош вазири Гордон Браун.\nМосквада Россия Ташқи ишлар вазири ўринбосари Григорий Карасин АҚШда ўтган сайлов натижаси дунёдаги барча жиддий муаммоларга АҚШ томони янгича ёндашишига умид уйғотганини айтди. Россия президенти Дмитрий Медведев эса халққа қилган биринчи мурожаатида бир неча масалада АҚШ ташқи сиёсатини танқид қилди.\nДунёнинг бошқа раҳбарлари келиб чиқиши африкалик бўлган Обама АҚШнинг биринчи қора танли президенти этиб сайланганини тарихий воқеа, дея баҳолади.\nАфғонистон президенти Ҳамид Карзай Обаманинг президент этиб сайланиши Америка ва дунё сиёсатида ирқ, ранг ва миллат тушунчаси йўқоладиган давр бошланишига олиб киришига умид билдирди.\nАвстралия Бош вазири Кевин Рад Барак Обамани Америкадаги фуқаролар ҳуқуқлари лидери Мартин Лютер Кингнинг орзусини амалга оширгани учун қутлади:\n- Сенатор Обаманинг ушбу сайловдаги тарихий ғалабаси халқ орасида умид уйғотди. Сенатор Обаманинг умид муждаси нафақат Америка келажаги¸ балки бутун дунё учун умид муждасидир¸ деди Австралия Бош вазири.\nШунингдек, Обаманинг ота юрти ҳисобланган Кенияда президент Мваки Кибаки Барак Обама эришган ғалаба туфайли 6 ноябрни мамлакатда миллий байрам куни деб эълон қилди.\nОсиё минтақасида Хитой президенти Ху Цзинтао АҚШ ва Хитой муносабатлари янги поғонага кўтарилишига умид билдирди.\nЯпония Бош вазири Таро Асо Япония-АҚШ иттифоқини мустаҳкамлаш учун АҚШнинг янги раҳбари билан бирга ишлашга ваъда берди.\nИроқ Ташқи ишлар вазири Хушёр Зебарий¸ Бағдод расмийлари Обаманинг президент этиб сайланганига келажакда икки давлат ўртасида муваффақиятли ҳамкорлик ўрнатиш учун имконият, деб қарашини айтди.\nИсроил Ташқи ишлар вазирлиги матбуот котиби Йгал Палмор Исроил-Америка дўстлик ришталари истиқболи ёрқин эканини айтди.\nФаластин президенти Маҳмуд Аббос Барак Обамани Исроил-Фаластин ўртасида тинчлик шартномасига эришиш жараёнини тезлатишга чақирди.


14.10.2021 04:00 Ўқилди: 261\nХабарингиз бор, Ўзбекистон миллий терма жамоаси учун ФИФА кунларидан унумли фойдаланиш мақсадида Иордания пойтахти Амман шаҳрида ўқув-машғулот йиғини ташкил қилинди.\nЙиғин давомида жамоамиз Малайзия (5:1) ва Иордания (0:3) термаларига қарши ўртоқлик ўйинида майдонга чиқди. Бугун жамоамиз аъзолари юртимизга қайтиб келишди. Истанбул — Тошкент йўналишида ҳаракатланган учоқ маҳаллий вақт билан 01:15 да Ислом Каримов номида халқаро аэропортга келиб қўнди.\nАммандаги йиғинда иштирок этган 23 кишилик таркибдан фақат 15 киши Тошкентга қайтди. Аэропортда қаршилашганимиз қуйидагилар:\nДарвозабонлар: Элдорбек Суюнов ("Пахтакор"), Ўткирбек Юсупов ("Навбаҳор"), Валижон Раҳимов (АГМК)\nҲимоячилар: Ҳожиакбар Алижонов ("Пахтакор"), Дилшод Саитов ("Насаф"), Ислом Қобилов ("Локомотив"), Абдулла Абдуллаев ("Бунёдкор"), Достон Турсунов ("Чунцин", Хитой), Одил Ҳамробеков ("Пахтакор"), Ҳусниддин Алиқулов ("Насаф"), Фарруҳ Сайфиев ("Пахтакор")\nЯрим ҳимоячилар: Акмал Мозговой ("Насаф"), Достонбек Ҳамдамов ("Пахтакор"), Азизбек Амонов ("Локомотив"), Ойбек Бозоров ("Насаф")\nҲужумчи: Ҳусайн Норчаев ("Насаф")\nХабарингиз бор, Иорданияга олиб кетилганлардан Жалолиддин Машарипов 10 октябрь куни "Ал-Насср"нинг илтимосига биноан Саудия Арабистонига қайтган эди. Шунингдек, йиғин якунида Рустам Ашурматов (Жанубий Кореяга), ИброҳимҲалил Йўлдошев (Россияга), Отабек Шукуров (БАА), Шаҳбоз Умаров (Беларусь), Азиз Ғаниев (БАА), Игор Сергеев (Қозоғизтон) ва Элдор Шомуродов (Италия) каби легионерларимиз ўз жамоалари ихтиёрига жўнаб кетишгани айтилди.\nЎФА вакилларининг сайтимизга маълум қилишича, Сречко Катанец ва унинг мураббийлар гуруҳи ўз ватанига жўнаб кетган. Словениялик мутахассисга кўмаклашаётган Равшан Ҳайдаров Тошкентга қайтди.\nИорданияга қарши ўйинда сафдан чиққан Достонбек Турсуновнинг жароҳати жиддийга ўхшайди. Ҳамюртимиз оқсоқлангани ҳолда ҳаракатланяпти. У ҳозирча жароҳати ҳақида гапиришни хоҳламади ва барчаси МРТ хулосасидан кейин ойдинлашишини айтди. Шунингдек, "Пахтакор" хавбеки Одил Ҳамробековнинг эски жароҳати безовта қила бошлагани айтилганди. Сайтимиз жамоаси ва ўқувчилари номидан ҳар икки футболчига саломатлик тилаймиз. Умид қиламизки, Достон ва Одил тез орада сафга қайтишади.\n14.10.2021 04:00 Ўқилди 264


29 Сентябрь 2020 11:02\nBRÚSSEL. Kazinform – Брюссель ҳукумати коронавирус инфекциясига қарши курашиш бўйича қатъий чораларни кўрди, деб хабар беради Kazinform мухбири.\nБу Бельгияда бир ҳафта давомида қўйилган тақиқларга тааллуқлидир.\nБельгия Миллий хавфсизлик кенгаши 23 сентябрь куни кўчаларда ниқоб тақишни ва профессионал тарзда ташкил этилган зиёфатларда меҳмонлар сонига қўйилган чекловларни бекор қилди. Бироқ, Миллий хавфсизлик кенгашининг бу ҳаракати тиббиёт мутахассисларининг норозилигини қўзғатди, улар қироллик хавфсизлик хизмати уларнинг фикрларини эътиборсиз қолдиришди. Фламаниянинг бешта университет ректорлари ҳам ўз талабаларига эски карантин қоидаларига риоя қилишни маслаҳат бериб, қарши чиқишди.\nЎшандан бери Брюссель ҳукумати коронавирус тарқалишига қарши курашни кучайтириш чораларини кўрмоқда. Брюссель Бош вазири Руди Вервурт минтақадаги инқироз гуруҳининг фавқулодда йиғилишини чақирди, унинг таркибига 19 та коммунанинг мери, олти полиция округининг раҳбарлари, Брюссель округи губернатори ва бош прокурор киради.\nЯнги талабга кўра, Брюссель барлари соат 01:00 ўрнига 23:00 да ёпилиши керак. Соат 23:00 дан 06:00 гача ўн кишидан ортиқ кишига йиғилишга рухсат берилмайди. Барча озиқ-овқат ва ичимликлар дўконлари соат 22:00 да ёпилиши керак. Кўча бозорларида овқатланиш тақиқланади.\nУшбу чора 2020 йил 1 октябрдан кучга киради. Янги чораларнинг кучайтирилиши Бельгия пойтахтида инфекцияни юқтириш сонининг кўпайиши билан боғлиқ. Ҳозирги кунда мамлакатда ўртача кунлик янги касалланиш сони 1528,7 ни ташкил қилади, Брюсселда бу бошқа барча вилоятларга қараганда юқори, яъни 2305 ни ташкил қилади.


«Ижтимоий ҳимоя ягона реестри» тизимини жорий этишга Жаҳон банкининг $5 млн маблағи жалб этилади / Янгиликлар, фикрлар, воқеалар | Ўзбекистон\n21 мая 2020 34 0\n«Ижтимоий ҳимоя ягона реестри» тизимини жорий этишга Жаҳон банкининг $5 млн маблағи жалб этилади\n“Ижтимоий ҳимоя ягона реестри” ахборот тизими 2019 йил октябрь ойидан бошлаб Сирдарё вилоятида тажриба тартибида қўлланмоқда. Айни пайтда “Ягонаа реестр”ни Ўзбекистоннинг қолган 13 та ҳудудида босқичма-босқич жорий этиш тўғрисидаги ҳужжат лойиҳаси тайёрланяпти.\n“Ягона реестр”ни шакллантиришга айни пайтга қадар Давлат бюджетидан бир тийин ҳам сарфланмаганди, дея қайд этади Молия вазирлиги.\nБарча харажатлар ЮНИСЕФнинг Ўзбекистондаги ваколатхонасининг жалб этилган грант маблағлари (2019-2021 йилларда 610 минг АҚШ доллари) ҳисобидан қопланяпти.\nБундан ташқари, шу йил охиригача республикада “Ягона реестр”ни жорий этиш мақсадларида Жаҳон банкининг 5 млн АҚШ доллари жалб этилади. Ушбу маблағлар ҳисобидан Пенсия жамғармасининг 200 дан ортиқ туман ва шаҳар бўлимлари учун зарур сервер қурилмалари ва компьютер техникаси харид қилинади, масъул ходимлар ўқитилади ва бошқа ташкилий ишлар амалга оширилади.\n“Ягона реестр” аавтоматлаштирилган тизим бўлиб, у ўзи инсон омилисиз ижтимоий нафақаларни тайинлашда оиланинг эҳтиёжини белгилайди, тўловларни амалга оширади ва назорат қилади, харажатлар ҳисобини юритади», - дея қайд этади Молия вазирлиги.\nҚонунчиликда белгиланган мезонлар ва нормалардан келиб чиққан ҳолда, олинган маълумотлар асосида тизим мустақил равишда ариза берувчига ижтимоий нафақа тайинлайди ёки буни рад этади. Қарор унга SMS-хабар орқали етказилади.


ЎЗБЕКИСТОН ВА ҚОЗОҒИСТОН САЙЁҲЛАРИ УЧУН ҚУЛАЙЛИК\nЭнди сайёҳлар Ўзбекистон визаси билан Қозоғистонга, Қозоғистон визаси билан Ўзбекистонга келиши мумкин. Мазкур ҳужжат Чимкент шаҳрида икки давлат вакиллари иштирокида бўлиб ўтган Ҳудудлараро биринчи форумда қабул қилинди, дея хабар бермоқда Қозоғистон ҳукумати матбуот хизмати.\nҚозоғистон Бош вазири ўринбосари А.Мамин қайд этиб ўтганидек, 2018 йил икки халқнинг маданий ва савдо-иқтисодий йўналишларда амалий яқинлашуви борасида муваффақиятли кечди. Унинг сўзларига кўра, жорий йил икки томонлама ҳамкорликни янада ривожлантиришга хизмат қилаётган кўплаб тадбирлар ўтказилди.\nБош вазир ўринбосарлари Қозоғистон ва Ўзбекистон чегарасидаги “Жибек жоли” ва “Яллама” назорат-ўтказиш пунктлари(НЎП) фаолиятини кўзда кечиришди. Шу аснода чегара пунктлари инфратузилмаларини рақамли технологиялардан фойдаланган ҳолда модернизация қилиш, мавжуд НЎПларни жадал реконструкциялаш, янги пунктларни очиш, шунингдек, автовокзал барпо қилиш зарурлиги қайд этилди.\nЎз навбатида саноат, қурилиш, транспорт, транзит, туризм каби сохалар ўзаро муносабатларнинг устувор йўналишлари эканлиги таъкидланди.\nЎзбекистон Бош вазирининг биринчиўринбосари А.Раматов икки давлат ўртасидаги шериклик алоқалари мустаҳкам асос ва узоқ муддатли истиқболга эга эканлигини билдирди. Айни пайтда Ўзбекистон иқтисодиётининг турли секторларида Қозоғистон капитали иштирокида 260 та корхона фаолият юритяпти. Қозоғистонда Ўзбекистон йили ўтказилаётгани барча жабҳалардаги ҳамкорликни янада кучайтиришга хизмат қилмоқда.\nФорум якунида икки мамлакат ҳудудлари раҳбарлари иқтисодиётнинг етакчи тармоқларида қўшма лойиҳаларни амалга ошириш бўйича 16 та ҳужжат имзолашди.\nЎз навбатида Буюк ипак йўли давлатларининг виза режимларини ўзаро тан олиш, “KTZ Express” АЖ ва “Ўзавтотранстехника” илмий-ишлаб чиқариш маркази ўртасида қўшма корхона очишга оид битим имзоланди. “КазТрансГаз” ва “Ўзтрансгаз” ўртасида Ўзбекистон ҳудуди орқали табиий газни юборишга доир келишувга эришилди.\nШундан сўнг иштирокчилар “Корме” кўргазма мажмуасига ташриф буюришди. У ерда икки мамлакатнинг автосаноат, кимё, тўқимачилик, ёғочни қайта ишлаш саноати маҳсулотлари намойиш этилди.


Шундай бўлганидан кейин ким ҳам Унинг азобидан қочиб қутула олар экан!\nСураи кариманинг охиридаги оятларда яна Аллоҳнинг ягоналигига, қудратига, яратувчилигига далиллар келтирилади. Кишиларни осмонлару ерларга – Аллоҳнинг мулкига тадаббур ва тафаккур билан назар солишга чақирилади.\nАлбатта, осмонлару ернинг яратилишида ҳамда кеча ва кундузнинг алмашиб туришида ақл эгалари учун оят(белги)лар бор.\nБу ҳақиқатларни тушуниб етиш учун инсон ақл эгаси бўлиш билан бирга, қуйидаги оятларда келадиган сифатларга ҳам соҳиб бўлиш керак:\nУлар Аллоҳни тик турган, ўтирган ва ёнбошлаган ҳолларида зикр қиладилар ва осмонлару ернинг яратилиши ҳақида тафаккур қиладиларки: «Роббимиз, буни бекорга яратганинг йўқ, Ўзинг поксан, бизни олов азобидан сақлагин.\nРоббимиз, биз «Роббингизга иймон келтиринг!» деб иймонга чорлаётган нидо қилувчини эшитдик ва иймон келтирдик. Роббимиз, бизни мағфират қилгин ва ёмонликларимизни ўчиргин ҳамда аброрлар билан бирга ўлдиргин.\nРоббимиз, бизга расулларингга ваъда қилган нарсаларингни бергин ва бизни қиёмат куни шарманда қилмагин. Албатта, Сен ваъдага хилоф қилмассан».\nУшбу ояти карималардан кўриниб турибдики, Аллоҳнинг биру борлиги ҳамда чексиз қудрати ва бошқа комил сифатларини тўла англаб етиш учун ибодат ва тафаккур лозим экан. Бири бўлиб, иккинчиси бўлмаса ҳам иш битмас экан. Аллоҳни тик турган, ўтирган ва ёнбошлаган ҳолларда эслаш даражаси улуғ даража бўлиб, инсон ибодатда олий мақомга эришгандагина ушбу даражага кўтарилади.\nДўзахда куйишдан ҳамма ҳам қўрқади. Хусусан, ибодатли, иймонли, тафаккурли кишилар бу ҳақиқатни тўлиқ ҳис этадилар. Шунинг учун ҳам:\n«Роббимиз, албатта, Сен кимни оловга киритсанг, батаҳқиқ, уни шарманда қилибсан», – дейдилар.\nДемак, дўзахда шарманда бўлишдан қўрққанлари учун Аллоҳдан ёрдам сўрашади.\n«Ва золимларга ҳеч қандай ёрдам берувчилар йўқ».\nФақат золимларгина дўзахга сазовордирлар.\n«Роббимиз, биз «Роббингизга иймон келтиринг!» деб иймонга чорлаётган нидо қилувчини эшитдик ва иймон келтирдик».\n«Нидо қилувчи»дан мурод Муҳаммад алайҳиссаломдирлар. Ақли ва қалби очиқ кишилар у зотнинг даъватларини эшитишлари билан дарров иймонга келганлар.\nАқли ва қалби очиқ кишилар иймонга киришлари билан, энг аввало ўз Пайғамбарлари ҳақида ўйлай бошлайдилар. Гуноҳлари ва ёмонликларидан қутулиш ҳақида қайғурадилар ва уларни кечишини сўраб, Аллоҳга тазарру қиладилар:\n«Роббимиз, бизни мағфират қилгин ва ёмонликларимизни ўчиргин ҳамда аброрлар билан бирга ўлдиргин».\nДуонинг охирида Аллоҳдан умидворлик ва Унинг ваъдага хилоф қилмаслигига ишонч таъкидланади:\n«Роббимиз, бизга расулларингга ваъда қилган нарсаларингни бергин...»\nАллоҳ Ўз пайғамбарлари тили билан мўмин бандаларга савоб, нусрат, жаннат ва бошқа нарсаларни ваъда қилган эди.\n«...ва бизни қиёмат куни шарманда қилмагин».\nЯъни қиёмат куни кофирларни халойиқнинг олдида шарманда қилганингдек, бизни ҳам шарманда қилмагин.\n«Албатта, Сен ваъдага хилоф қилмассан».\nКейинги оятларда мазкур дуонинг қабул бўлгани ҳақида сўз кетади:\nРобблари уларга: «Мен сизлардан эркагу аёл амал қилувчининг амалини зое қилмасман. Баъзингиз баъзингиздансиз. Ҳижрат қилган, диёрларидан чиқарилган, Менинг йўлимда азият чеккан, жанг қилган ва қатл этилганларнинг ёмонликларини ўчиргайман ҳамда уларни албатта остларидан анҳорлар оқиб турган жаннатларга киритгайман, Аллоҳ ҳузуридан савоб ўлароқ», – дея ижобат қилди. Ва Аллоҳ ҳузурида гўзал савоб бўлган Зотдир.\nУшбу ояти каримада Аллоҳ таоло «Тафаккурингизни, хаёлингизни, ниятингизни ёки гапу сўзингизни зое қилмайман», – дегани йўқ. Балки «Амалингизни зое қилмайман», – демоқда.\nДемак, Аллоҳнинг ўлчовида энг эътиборга сазовор нарса амалдир. Яхшилик йўлида қилинган амал Ислом дини назарида ибодат даражасига кўтарилади. Амал қилувчи иймонли бўлса, бас. У кимлигидан қатъи назар, амали зое бўлмайди. Чунки Аллоҳ таоло:\n«Мен сизлардан эркагу аёл амал қилувчининг амалини зое қилмасман», – демоқда.\nЧунки эркак ҳам, аёл ҳам Аллоҳнинг бандалари, асллари бир. Эркаксиз аёл бўлмайди, аёлсиз эркак бўлмайди. Шунинг учун ҳам Аллоҳ таоло:\n«...Баъзингиз баъзингиздансиз», – демоқда.\nКейинги жумлаларда зое қилинмайдиган амалларнинг батафсил баёни келади:\nЯъни дину диёнат йўлида, иймону ақийда йўлида ўз ватанини ташлаб чиқишга мажбур бўлганлар.\nЯъни ўзлари хоҳлаб чиқмасалар ҳам, душман мажбур қилиб, диёрларидан қувилган зотлар.\n«...Менинг йўлимда азият чеккан...»\nЯъни Аллоҳнинг йўлида, дину диёнат йўлида азият чекиб, машаққат тортганлар.\n«...жанг қилган ва қатл этилганларнинг...»\nЯъни Аллоҳнинг йўлида урушларда қатнашганлар ва уларнинг ичидан шаҳид бўлганлар.\nУшбу тоифаларга Аллоҳ таоло:\n«...ёмонликларини ўчиргайман ҳамда уларни албатта остларидан анҳорлар оқиб турган жаннатларга киритгайман…» – деб ваъда бермоқда.\nШу билан бирга, бу нарсалар қаердан эканининг ҳам баёни келмоқда:\n«...Аллоҳ ҳузуридан савоб ўлароқ», – дея ижобат қилди. Ва Аллоҳ ҳузурида гўзал савоб бўлган Зотдир.


Товар-моддий бойликларини яширинча олиб ўтишга бўлган уриниш фош бўлди- Kruz.uz\nТовар-моддий бойликларини яширинча олиб ўтишга бўлган уриниш фош бўлди\n23:15, 25.09.2019 483 0 Жамият\nТовар ва моддий бойликларнинг божхона чегаралари орқали ноқонуний олиб ўтилишига қарши божхона органлари томонидан тезкор чора-тадбирлар олиб борилмоқда.\nХусусан, Қорақалпоғистон Республикаси божхона бошқармаси “Доут-ота” чегара божхона постига пиёда ҳолда кириб келган фуқаролар М.М , Х.А. ларнинг хатти-ҳаракатлари божхоначилар эътиборини тортди ва ушбу шахслар белгиланган тартибда назоратдан ўтказилди.\nНатижада, ушбу шахслар декларацияда кўрсатмасдан ва божхоначиларнинг оғзаки сўровида маълум қилмасдан 17,7 миллион сўмлик товар моддий бойликларини яширин йўллар билан мамлакатимизга олиб киришга уринганлиги аниқланди.\nЯна бир ҳолатда мазкур постга пиёда ҳолда кириб келган фуқаро З.Бнинг хатти-ҳаракатлари божхоначилар эътиборини тортди ва белгиланган тартибда божхона кўригидан ўтказилди.\nНатижада, ушбу шахснинг юклари орасида божхона ходимининг оғзаки сўровида айтилмаган ва йўловчи божхона декларациясида кўрсатилмаган, тегишли ҳужжатлари бўлмаган қиймати 2,9 миллион сўмлик 29 литр спиртли ичимликлар борлиги аниқланди.\nШунингдек, яна бир ҳолатда “Қорақалпоғистон” темир йўл чегара божхона постига кириб келган йўловчи поезди белгиланган тарзда назоратдан ўтказилди.\nТекширув жараёнида, вагонлардаги йўловчи фуқаролар Р.Н., Т.С. ва К.Ғ.лар салкам 21 миллион сўмлик парфюмерия ва кийим-кечак товарларини божхона тўловларини тўламаслик мақсадида юклари орасига яшириб, мамлакатимизга олиб киришга уринганлиги аниқланди.\nҲозирда юқоридаги аниқланган ҳолатлар юзасидан божхона органлари томонидан суриштирув ҳаракатлари олиб борилмоқда.\nБугун, 01:05 692\n21:07, 13.02.2020 1414\n10:19, 10.02.2020 2546\n03:37, 05.02.2020 2078\nМикрокредитбанк Ақманғит O’zLiDeP Қорақалпоғистон Республикаси нархи ошади блогер ва журналистлар Худайберганов Неъматулла Barkamolavlod эгизак қизлар Ички ишлар вазири Саранча\n23:35, 14.02.2020 1358\n22:58, 14.02.2020 368


Фарғона шаҳридаги кўп қаватли уйларнинг юқори қаватида яшовчи 160 дан ортиқ хонадонда сув йўқ. O‘zLiDeP ишчи гуруҳи муаммони ҳал этди | O'zLiDeP\nO‘zLiDeP Фарғона вилоят Кенгаши ва маҳаллий кенгаш депутатларидан иборат ишчи гуруҳи жойларга тушиб, аҳоли муаммоларини ўрганишда давом этмоқда.\nИшчи гуруҳ аъзоларининг бу галги манзили Фарғона шаҳри бўлди. Уйма-уй юриш ва одамлар билан мулоқот қилиш жараёнида фуқаролардан турли масалаларга оид мурожаатлар келиб тушди.\nФарғона шаҳридаги “Оқариқ“, “Нафосат” ва “Соҳибкор” МФЙда 12 минг нафардан зиёд аҳоли истиқомат қилади. Тўғри, ҳудудда табиий газ ва электр таъминоти бўйича муаммолар йўқ, лекин аҳоли, айниқса, ёши улуғ инсонлар маҳаллада тиббий кўрик ташкил этилмаётганидан норози.\nУшбу мурожаатдан сўнг, шу куннинг ўзида O‘zLiDeP депутатлик гуруҳи аъзоси Ферузахон Мадалиева ташаббуси билан ҳудудда аҳоли учун тиббий кўрик ташкил этилди.\n“Очиғи, бундан аввал ҳам мутасаддилар келиб, ҳудуддаги аҳволни, одамларнинг турмуш тарзини ўрганиб кетишган. Шу учрашувларда ҳам бу масалани кўтарганмиз. Лекин ҳеч қандай натижа бўлмаган. Мана, O‘zLiDeP фаолларидек қуруқ ваъда бериб қутилмасдан муаммони ҳал этса бўларкан-ку! Илоҳим бакара топишсин, тану жонлари соғ бўлсин! Тиббий кўрик давомида иккала келиним ва ўзим кўрикдан ўтиб, шифокорлар тавсияларини олдик, набираларимни ҳам мутаҳассис кўригидан ўтказдик”, – дейди “Соҳибкор” МФЙда яшовчи Хикоят ая.\nМаҳаллий аҳоли вакилларининг айтишича, тиббий кўрик давомида кордиолог, педиатр, терапевт, эндокринолог каби мутахассислар томонидан 300 нафардан ортиқ фуқаролар кўрикдан ўтишган.\nИшчи гуруҳнинг шаҳардаги “Шодиёна” МФЙ аҳолиси билан учрашувлари давомида ҳам аҳоли томонидан кўплаб мурожаатлар келиб тушди. Маълум бўлишича, “Соҳибқирон Темур” кўчасидаги кўп қаватли уйларнинг юқори қаватига сув чиқмайди.\nШу маҳаллада яшовчи Рахимжон Умрзоқовнинг таъкидлашича, ҳудуд аҳли бу масала бўйича бир неча маротаба шаҳар “Сувоқава” ДУКга мурожаат қилган. Лекин мутасаддиларнинг бефарқлиги сабабли муаммо ҳалигача ҳал этилмаяпти.\nИшчи гуруҳ бу муаммо бўйича шу куннинг ўзида Фарғона шаҳар “Сувоқава” ДУК вакиллари билан боғланди ва муаммога ечим топди. Натижада O‘zLiDeP вакилларининг ташаббуси билан 160 дан зиёд хонадон яна ичимлик суви билан таъминланди.\nЭслатиб ўтамиз, ишчи гуруҳ аъзоларининг ўрганишлари давом этади.


Шавкат Мирзиёев: макроиқтисодий барқарорликни таъминлаш ва (...)\n“Биринчидан, 2020 йилда макроиқтисодий барқарорликни таъминлаш ва инфляцияни жиловлаш – иқтисодий ислоҳотлар жараёнидаги бош вазифамиздир.\nБиз, шу йилдан бошлаб инфляциявий таргетлаш тизимини жорий қилишга ўтдик.\nБу борада Иқтисодиёт ва саноат вазирлиги, Марказий банк, Молия вазирлиги иқтисодий ўсиш билан инфляция ўртасида мувозанатни таъминлаши, ташқи хавф-хатарларни ҳисобга олиши зарур.\nДавлат томонидан 37 турдаги маҳсулот ва хизматлар нархининг тартибга солинаётгани, эркин рақобатга салбий таъсир қилмоқда.\nШуни ҳисобга олиб, энди асосий эътиборни нархларни белгилашга эмас, балки корхоналар ўртасида соғлом рақобатни таъминлаш орқали, нархларни пасайтиришга ва сифатни оширишга қаратишимиз керак.\nХалқаро тажрибани ўрганиб, рақобатни олиб кириш мумкин бўлган монополия соҳаларига хусусий сектор учун йўл очиш ва шу орқали рақобат муҳитини шакллантириш лозим.\nБу борада табиий монополия ва рақобат тўғрисидаги қонунларни янгилаш ҳамда Иқтисодиётда рақобат муҳитини шакллантириш стратегиясини ишлаб чиқиш талаб этилади.\nИстеъмол бозорида озиқ-овқат маҳсулотлари нархи барқарорлигини таъминлашнинг ягона йўли – мева-сабзавот, чорвачилик ва бошқа озиқ-овқат маҳсулотлари етиштириш ҳажмини кўпайтириш ҳамда “даладан дўконгача” бўлган узлуксиз занжирни яратишдир.\nҲукумат, барча даражадаги ҳокимликлар билан ушбу вазифа ижросини тўлиқ таъминлаши керак.\nБюджет маблағларининг мақсадли ва оқилона сарфланиши устидан, назоратни янада кучайтириш зарур.\nВазирлар Маҳкамаси уч ой муддатда халқаро экспертларни жалб қилган ҳолда, “Давлат молиявий назорати тўғрисида” ва “Давлат қарзи тўғрисида”ги қонунлар лойиҳаларини ишлаб чиқсин.\nВазирлар Маҳкамаси икки ой муддатда хорижий мутахассисларни жалб қилган ҳолда, “яширин иқтисодиёт”нинг вужудга келиш омилларини чуқур таҳлил қилиб, унга қарши курашиш дастурини тасдиқласин.\nШунингдек, “яширин иқтисодиёт” улуши юқори бўлган алкоголь ва тамаки бозорини тартибга солиш учун товарларни рақамли маркировка қилиш тизимини жорий этиш ишлари бошланди.\nБу тизим келгусида фармацевтика маҳсулотлари учун ҳам қўлланилади.\nВазирлар Маҳкамаси қиймати 200 миллион доллар бўлган тўғридан-тўғри инвестициялар ҳисобига амалга оширилаётган ушбу “рақамли маркировка ва онлайн касса” лойиҳасини, алоҳида назоратга олсин.\nТошкент металлургия заводи, Тошкент метросининг Сирғали тармоғи, ер усти ҳалқа йўлининг биринчи босқичи ишга туширилади.\n2020 йилда ўзлаштириладиган инвестицияларнинг салмоқли қисми, тўғридан-тўғри хорижий сармоялар ва кредитлар бўлишини алоҳида қайд этмоқчиман.\nИнвесторларни қўллаб-қувватлаш мақсадида уларга солиқларни бўлиб-бўлиб тўлаш, инфратузилма яратиш харажатларини қисман давлат томонидан қоплаш механизмлари жорий этилмоқда.\nШунингдек, фойда солиғини ҳисоблашда, янги технологик ускуналар харид қилиш, янги объектларни қуриш ва модернизация қилиш харажатлари бўйича чегирмалар кенгайтирилди.\nНавоий ва Олмалиқ тоғ-кон металлургия комбинатлари каби йирик саноат корхоналарида янги инвестицион лойиҳаларни амалга ошириш билан бирга, ушбу корхоналарни халқаро молия бозорининг тўлақонли иштирокчисига айлантириш лозим.\nБунинг учун, 2020 йилда халқаро стандартлар асосида молиявий ҳисоботларни тузиш, захираларни қайта ҳисоблаш, корпоратив ошкораликни татбиқ этиш каби ишларни якунлаш зарур.\nНефть-газ соҳасидаги давлат корхоналарини бошқаришга хорижий экспертларни жалб қилиб, уларнинг самарадорлигини ошириш ва харажатларини оптималлаштириш, қарз миқдорини камайтиришга эришиш лозим.\nВазирлар Маҳкамаси ана шу вазифаларни тўлиқ ҳисобга олиб, икки ой муддатда, Давлат иштирокидаги корхоналарга эгалик қилиш, уларни бошқариш ва ислоҳ этиш стратегиясини ишлаб чиқсин.\nХорижий инвесторларни фаол жалб этиш мақсадида, жорий йил март ойида Тошкент халқаро инвестиция форумини юқори савияда ўтказиш зарур.\nИнвестиция жалб қилишнинг самарали воситаларидан бири бўлган давлат-хусусий шериклик механизмларини транспорт, энергетика, йўл, коммунал, тиббиёт, таълим каби соҳаларга кенг татбиқ этиш керак.\nҲозирги вақтда қурилиш соҳаси иқтисодиётнинг муҳим “драйвер”ларидан бирига айланди. Бу соҳанинг ялпи ички маҳсулотдаги улуши 6 фоиздан ошгани ҳам бу фикрни яққол тасдиқлаб турибди.\nУшбу тармоқни янада ривожлантириш учун қурилишга оид нормаларни халқаро стандартлар билан уйғунлаштириш, замонавий қурилиш технологиялари ва материалларини татбиқ этиш, соҳа учун кадрлар тайёрлаш тизимини тубдан ислоҳ қилиш зарур.\nШунингдек, тендерлар ўтказишнинг аниқ мезонларини ишлаб чиқиш ва соҳада ахборот технологияларини кенг жорий этиш керак.\nУчинчидан, банк тизими ва капитал бозорини ривожлантириш учун бу йил кескин чоралар кўришимиз лозим.\nАфсуски, банк тизими рақамли технологияларни қўллаш, янги банк маҳсулотларини жорий этиш ва дастурий таъминотлар бўйича замон талабларидан, 10-15 йил орқада қолмоқда.\n2020 йилдан бошлаб ҳар бир банкда кенг кўламли трансформация дастури амалга оширилади.\nБу борада банкларимизнинг капитал, ресурс базаси ва даромадларини ошириш алоҳида эътиборимиз марказида бўлади.\nБанкларимиз халқаро молия бозорларига чиқиб, арзон ва узоқ муддатли ресурслар олиб келиши зарур. Миллий банк ва Ипотека-банк бу йил ўз “евробонд”ларини чиқариши мақсадга мувофиқдир.\nБанк соҳасидаги ислоҳотларнинг асосий мақсади – тижорат банкларини “мижоз учун ишлаш”га ўргатишдан иборатдир.\nСоҳа учун замонавий кадрлар тайёрлаш мақсадида, Банк-молия академияси хорижий мутахассислар билан биргаликда тўлиқ қайта ташкил этилади.\nШунингдек, давлат банкларида замонавий банк амалиёти, менежменти ва хизматларини жорий қилиш учун раҳбарлик лавозимларига хорижий етакчи молия институтларининг малакали мутахассисларни жалб этиш бошланди ва бу жараён изчил давом этади.\nБанкларда ахборот технологияларини кенг татбиқ этиш орқали, уларнинг дастурий таъминотларини тубдан янгилаш лозим.\nШу йил 1 июлга қадар “кредит тарихи” ахборот тизимини тўлиқ ишга тушириш зарур.\nБу йил экспортёрларга кафиллик берадиган ва харажатларнинг бир қисмини қоплайдиган – Экспортни қўллаб-қувватлаш жамғармаси ҳамда экспортни олдиндан молиялаштириш учун – Экспорт – кредит агентлиги ташкил этилади.\nШунингдек, экспорт қилишда замонавий суғурта хизматлари жорий қилинади, автомобиль ва ҳаво транспорти харажатларини қисман давлат томонидан қоплаб бериш механизми жорий қилинади.\nТашқи савдо билан боғлиқ назорат тизими ва инфратузилмани яхшилаш зарур.\nЖумладан, хорижий тажрибадан келиб чиқиб, божхона постларида назоратни амалга оширувчи божхона, санитария, карантин, ветеринария ва бошқа идоралар фаолиятини ислоҳ қилиш лозим.\n2020 йилда 3 мингга яқин стандартларни қабул қилиш, уларнинг сонини 10 мингтага ва халқаро стандартлар билан уйғунлашиш даражасини 40 фоизга етказиш зарур.\nАндижон, Термиз ва Қўнғирот туманларида эркин савдо зоналарини ташкил этиб, улар орқали чегара олди савдосини ривожлантириш зарур.\nХаридоргир маҳсулотлар турларини аниқлаш, уларга бозор топиш ва сотиш билан хусусий “трейдинг” компаниялари шуғулланиши, бунинг учун эса, савдо фаолиятини тартибга соладиган қонун лойиҳалари пакетини ишлаб чиқиш лозим.\nБу ташқи савдо билан бир қаторда, ички бозорга ҳам тегишли. Вазирлар Маҳкамаси бир ой муддатда ташқи иқтисодий фаолиятни тартибга солиш концепциясини ишлаб чиқсин ҳамда ана шу вазифалар ижросини таъминлаш бўйича тегишли қарорларни тайёрласин.\nМаҳсулотларимизни ташқи ва ички бозорларга етказиш, уларнинг таннархини тушириш учун транспорт-логистика соҳасини ривожлантиришимиз зарур.\nТемир йўл соҳасида йўловчи ва юк ташиш, эксплуатация ва хизмат кўрсатишни бир-биридан ажратиш, яъни табиий монополия қисмини алоҳида, хусусий секторни жалб қилиш мумкин бўлган йўналишларни алоҳида ривожлантириш лозим.\nХалқаро экспертларнинг хулосасига кўра, инфратузилмани яхшилаш, мосла–шувчан тарифлар қўллаш ва янги истиқболли йўналишларни шакллантириш ҳисобидан, бизда транзит салоҳиятини ҳозирги 7 миллион тоннадан 16 миллион тоннага етказиш имконияти мавжуд.\nЯна бир муҳим масалага эътиборингизни қаратмоқчиман.\nБунинг учун бозор иқтисодиёти ва давр талабларига мос кўплаб қонун ва қарорларни қабул қилаяпмиз.\nШунингдек, биз бошқа халқаро ва минтақавий иқтисодий ташкилотлардаги иштирокимизни, янада кучайтирамиз.\nИқтисодиётнинг қатор муҳим тармоқлари, жумладан, кимё, нефть ва газ, энергетика, электротехника, қурилиш материаллари, заргарлик саноатини хомашё билан таъминлаш учун, аввало, геология-қидирув соҳасини тубдан ривожлантириш лозим.\nШуни ҳисобга олиб, жорий йилда истиқболли конларни аниқлаш ва мавжуд захираларни кўпайтириш учун бюджетдан 2 триллион сўм маблағ ажратилмоқда.\nДавлат геология қўмитаси Инвестициялар ва ташқи савдо вазирлиги билан бирга камида 20 та кон бўйича тайёр лойиҳалар тўпламини шакллантириб, салоҳиятли инвесторларга таклиф этиши лозим.\nШунингдек, қўмита углеводородлар ва уларнинг захиралари бўйича ҳисоб-китоб юритиш, тоифага ажратиш ва бошқаришнинг халқаро тизимини амалиётга жорий этиши керак.\nБиз кейинги 3 йилда йўл қурилишига 9,8 триллион сўм, сув тармоқларига – 4,6 триллион сўм, электр тармоқларига – 18,2 триллион сўм, табиий газ таъминотига – 1,2 триллион сўм маблағ ажратдик.\nБу рақамлар – ушбу тармоқлар учун сўнгги 10-15 йилда сарфланган маблағлардан бир неча баробар кўпдир.\nЛекин, шунга қарамасдан, замонавий инфратузилма яратиш, мавжуд тизимни модернизация қилиш учун бундан бир неча ўн баробар кўп маблағ талаб этилади.\nҚанчалик қийин бўлмасин, биз ҳар йили Инвестиция дастури доирасида катта маблағ ажратиб, бу йўналишдаги ишларни албатта жадал давом эттирамиз.\nБунга қўшимча равишда, республика ва маҳаллий бюджетларнинг прогноздан юқори тушумларининг ярмини инфратузилма объектларини ривожлантиришга йўналтириш – Молия вазирлиги ва ҳокимлар учун жорий йилдаги асосий вазифалардан бири бўлиши керак.\nҚонунчилик палатаси, Ҳисоб палатасини жалб этган ҳолда, ушбу маблағларнинг мақсадли ва самарали ишлатилишини жойларга чиқиб, мунтазам равишда ўрганиб бориши мақсадга мувофиқ”.\nИқтисодиёт соҳасига доир яна кўплаб вазифалар белгиланмоқда.


Fitch рейтингида Қозоғистон эгаллаган ўрин пасайди\n18:10 / 02.05.2016\nFitch халқаро рейтинг агентлиги Қозоғистоннинг хориж ва миллий валютадаги кредит рейтингини пасайтирди. Бу ҳақда рейтинг агентлигининг матбуот релизида хабар қилинди.\nХориж валютасида рейтинг “BBB+” даражадан "BBB” даражага туширилди, миллий валюта рейтингида эса “А-“дан "BBB” га пасайтирилди. Иккала рейтинг бўйича ҳам прогноз “барқарор”. Қозоғистон хориж валютасида таъминланмаган облигациялар бўйича қарз мажбуриятлари рейтинги ҳам “BBB”дан “BBB+”га туширилди.\nАгентлик рейтингига кўра, 2016 йилда Қозоғистон ички ялпи маҳсулоти 1 фоизга пасаяди, бу эса сўнгги беш йилда ўртача йиллик ўсишдан кескин даражада 4,6 фоизга паст.\nFitch аҳоли даромадининг пасайганини қайд этди: 2013 йилда ички ялпи маҳсулот ҳажми аҳоли жон бошига 14,8 доллар бўлган бўлса, 2016 йилга келиб бу кўрсаткич икки баробардан ортиққа – 7,1 минг долларгача тушиб кетди. Бу ўз навбатида, истеъмолчиларнинг маҳсулотга бўлган талаби ва аҳоли харажат қобилияти даражасига салбий таъсир этади.